Australia Chinmi caah thawngpang chia ngai; Chinmi rampi rian ttuannak company ah Coronavirus ngei mi 19 hmuh an si – Thechinlungnews\nAustralia Chinmi caah thawngpang chia ngai; Chinmi rampi rian ttuannak company ah Coronavirus ngei mi 19 hmuh an si\nNatein Daily Mail nih mah company min hi a langter lo i, mah company ah rian ttuantu tampi sin ah mah zawtnak a ngei maw ngei lo ti test tuah a si , minung 19 nih an ngei tiah a ttial\nMah company ah hin Chin mi tampi rian ttuannak a si i, mah minung 19 ah Chinmi zong tampi an nih tel ve lai tiah zum a si. Mah bantuk dirhmun kan phan cang caah ramthumnak ah um mi Chin unau tampi cu rian an ttuan peng caah ralrin te in le thlacam bu tein rian ttuan i zuam hna u si.\nA poinak pakhat cu zeitluk in ralrin zawng ah mah zawtnak hi mi tampi nih an ngei i an nih chonh caah minug lei cun tuah khawh mi kan ngei lo ti bantuk khi a si. A tachunnak ah sibawi pawl hna hman tlamtling tein i vennak an in hrut bu in mah zawtnak hi an nih chonh/ngei lengmang ve caah Pathian sin ah fakpi in Pathian zohkhennak le vennak hal ko hna u si- Daily Mail\nBe the first to comment on "Australia Chinmi caah thawngpang chia ngai; Chinmi rampi rian ttuannak company ah Coronavirus ngei mi 19 hmuh an si"


Delhi ah COVID-19 in Laimi Pakhat a Nunnak a Liam, Chin Ralzam 100 Hrawng Zawtnak an Ngei – THE CHIN JOURNAL\nApril 27, 2021 April 27, 2021 | The Chin Journal | Hakha, Chin State\nSalai Cung Dawt nih, “Delhi khuasa Chin ralzam chung in COVID-19 zawtnak a ngei kan tam ngai. Zawtnak a ngeimi zapi ah 100 dengmang an si. COVID-19 zawtnak a ngei lai tiah zumhmi dang zong an um nain ttha tein an chim lo caah cu pawl cu kan relh hna lo. April thla chung ah Laimi chung pa pakhat COVID-19 in a nunnak a liam,” tiah a chim.\n“A poimi cu COVID-10 runvennak sii hi kum 45 cunglei pawl cu India cozah nih a chunh cuahmah ko hna nain Refugee Card lawng a ngeimi cu a ngah lo tibantuk a si. Cucaah, Laimi chung in sii aa chun khomi zong kan um rih lo. UNHCR ah cun CRC nih request a tuah peng nain zeihmanh bialehnak felfai an kan thanh kho rih fawn lo,” tiah Salai Cung Dawt nih a chim chap.\nDelhi ah Chinmi ralzam chung in minung 100 hrawng COVID-19 zawtnak a ngeimi an um nain sizung ah mi an khah dih cang caah zawtnak ngei Chin ralzam 90% hrawng hi cu inn ah anmah tein an i thlop, tiah Salai Cung Dawt nih a chim.


Ralkap Amah Nunnak Ai Lak Nak A Ruang Hi A Ttha Kho Tak Tak – Salai Kawltu\nRalkap Amah Nunnak Ai Lak Nak A Ruang Hi A Ttha Kho Tak Tak\nAugust 10, 2018 salaikawltu Motivation, Theihtlei (Informative)\nBritish eidin siam thiam pa cu Syria ah I$i& doh awk ah a kal i, thong an thlak loh nak hnga amah nunnak ai lak tiah an hmuh.\n#1 Ryan Lock cu hodah asi?\nRyan Lock cu kum 20 tlangval eidin siam thiam mi asi. Uk cu a kal tak i Kurdish ralkap he I$i$ doh awk ah Syria ah a kal. Ralkap training zong a ngei bal bak lo mi asi.\nNikum December ah a thi i, a ruang tak tak an vun theih tik ahcun ral nih thah mi si loin thong ah an thlak nak hnga lo amah le amah ai that mi asi.\n#2 BBC nih chim mi\nBBC thawnglatu nu nih a chim ning in a ruak cu post-mortem an tuah hnu ah a khabe tang ah meithal kah nak a um ti asi.\nA chungle cu a thihnak kong kha December 23 ah khan an chimh hna. Hringtu a pa Jon Plater kum 39 nihcun Lock cu Syria ah August i a kal kha a theih. A chungkhar le a hawile hna sin ahcun Turkey ah khualtawlng ding i kal ding bantuk in ai chim.\nAugust 31 ah khan a facebook ah message a chiah tak hna mi cu “Rojava ah ka kal lio asi. Turkey ka kal lai tiah lih ka chim mi asi. Aho hmanh kan chimh lo caah ka ngaithiam u. Nan dihlak in kan dawt tuk hna cun thla ruk hnu ah ka rak kir te lai” tiah a ttial.\nMi tampi cu daling le nih tthen ruang hna ah mah nunnak an lak lioah a nih nihcun a ram le miphun caah a nunnak a lak. Zochunawktlak asi. Lock cu amah a thei mi lawng nih an duhdawt tak tak kho. Asinain kan nih a thei lo mi nihcun a thil tuah mi le amah nun peknak kan dawt piak khawh.\n#4 An hmuh mi.\nKan chim cia bantuk in a taksa cu an vun zoh tik ahcun amah nunnak ai lak mi asi. Ral pawl nih amah nunnak an lak khawh lo nak hnga asi.\nRal nih thong ah an thlak ahcun fak pi in an tuah lai i, bia hna an hal lai, a theihmi paoh an hal lai i a hnu ah thah te ding asi. A ram caah amah nunnak a lak diam. A ral ttha tak. Nunnak lak zong ah a ruang ttha mi te hna hi ngeih ding asi.\nPrevious Post:Australia Cozah nih Chinmi caah Lai Thlam a Kan Sakpiak (Photo he)\nNext Post:Milar Pawl i Chuah Sualnak Hmanthlak Hna


Zei Ah Rel Huaha Lem Lo Mi Kawlram Zong Nih Covid-19 A Damh Kawh Taktak Ko Cang Hih — Chin Miphun Tlangau\nKawlram nih a tu lio zawt nak hrik Covid-19 a that khotu sii ka ser khawh lai tiah aa timhlamh nak a chim lio ah mi tampi nih cun kan zum lo i US le ram dang fimthim hna hmanh nih an ser khawh lo mi Kawlram nih ka ser khawh lai ti cu thil si kho lo mi a si tiah comment nak ah tampi hmuh a si.asinain ci sii an ser hlan hmanh ah Naypyitaw sizung ah Covid-19 zawt nak hrik a kai mi pakhat cu damh a si cang tiah Dr. Tha Tun Kyaw nih a chim.\nDr. Tha Tun Kyaw nih a chim ningah cun Naypyitaw sizung ah Covid-19 a ngei mi hi (Health Department )nih felfai tein kherhhlai nak a tuah hnu ah a dam cang tiah sizung in an chuah cangmi kha a si ko na in zarh hnih chung cu a mah te lawng hmundang inn khang pakhat ah chiah rih a si lai.zeicatiah a mah hi Switzerland ram mi a si i kum 58 minung a si cang tiah a chim.\nCun,vawlei cung ngandamnak konghe pehtlai in rian tuantu (WHO) nih nawl a kan pek ning tein Naypyitaw sizung in chuahter a si hnu ah Naypyitaw khuapi chung hmun pakhat khat ah zarh hnih chung (Home Quarantine) pek a si lai i,cu chung cu a cozah zohkhenh nak tangah umter a si t’han lai tiah a chim fawn.\nSwitzerland ram mi Naypyitaw sizung ah Covid-19 zawt nak hrik a ngei i a dam tiah an chim mi hi UN office lei in rian t’uan mi a si.Naypyitaw sizungah caan zei maw zat an um hnu ah voi hnih bak ( test) hneksak nak an tuah i a taksa chungah Covid-19 hrik pakhat hmanh hmuh awk a um ti lo.zarh hnih chung zoh hnuh ah Switzerland ram ah kir ter a si te lai tiah a chim.


Pu Zo Tum Hmung; Rung Lian Ceu Hi CYO Chin Person of the Year 2019 Pek Ding A Si - THE CHINLAND POST\nPu Zo Tum Hmung; Rung Lian Ceu Hi CYO Chin Person of the Year 2019 Pek Ding A Si\nTawk Tling Thang| 2019 March 13| Pu Zo Tum Hmung nih paihthiam, pathawng Rung Lian Ceu cu CYO Chin Person of the Year 2019 pek phu taktak a sinak kong a chim.\nHi kong he pehtlai in Pu Zo Tum Hmung nih, “ Rung Lian Ceu cu CYO Chin Person of the Year 2019 pek phu taktak a si. Nagaland aa Paihmi Laksawng a hmuhmi chungin Rs. 60,000 cu CNF ah a pek. Miphun le ram dawtnak thinlung a ngeihnak (patriotism) a langhter. Hi bantuk lungput hi kan miphun nih tihal le rawltam in a herhmi lungput a si. Ramdang le Miphun dang Nagaland, India tiang a va kal zong uar a um. Nikum Hakha CND i aa paih dih in CYO Chin Person of the Year pek phu a si, ka rak ti cang” tiah social media ah a langhter.\nMarch 7 ah tuahmi Nagaland State Open Wrestling- minung 60 renglo zuamcawh paih zuamnak ah aa pai i pathumnak le paih dawh bik laksawng a co. March 7 ah tuahmi Naga paih zuamnak ah mizapi thapetu tambik a ngeitu le mizapi nih an uar bikmi a si. Aa paimi chung ah amah tluk in khuami nih hman aa thlakpimi an um lo.\nNaga paih zuamnak ah pathumnak laksawng Rs. 100,000 (Kyats 2,000,000 tluk) le paih dawh bik laksawng Rs. 10,000 (Kyats 200,000 tluk) laksawng a comi zong CNF/A ah Rs. 60,000 (Kyats 1,200,000 tluk) a hlut. A taangmi vialte zong amah nih fangkhat hmanh i laak lo in midang a hlut dih hna.\nPu Zo Tum Hmung nih nikum ah Rung Lian Ceu Chin Person of the Year pek awk aa tlaknak kong phun 7 in a rak langhter. Cu hna cu;\nUSA in kan khualipi Hakha ah a tlung. Mah lungput hi ka uar.\nAa paih lai paoh ah tha tein kut a tlaih hna. A tei hna tik zongah a tlaih than hna. Hihi lentecelh (sports) lungput cu a si.\nA titsa hrimhrim zoh aa dawh (2013 kum aa paih lio tha tein ka zoh, Indianapolis ah).\nPaih a thiam; a thawng fawn.\nA mithmai a panh kho zungzal. A zohtu mizapi tha a damter.\nTukum Chin Miphun Ni cu amah thawng in a hlunghlai deuh; mizapi kan i nuam.\nPaih chung a luh tik paoh ah thla a cam. Teinak a hmuh tik zongah thla a cam. Hi bantuk nun hi zohchunh awk tlak nun cu a si. Boxing thongh thiam minthang taktak Manny Pacquiao a lo tiah a langhter.\nRung Lian Ceu hi voi 15 aa pai i voi 12 bual a co cangmi a si. Rung Lian Ceu cu Hakha peng, Chuncung khuami Pu Si Hmung le Pi Tum Zing fapa a si. A chuahpi unau pa pathum le nu pahnih an si. Rung Lian Ceu hi 1994 July 3, Chuncung khua ah a chuak. 2006 December 16 kum ah Malaysia a phan. 2007 September 13 ah USA a phan. Amah hi Taxes, Amarillo college pakhat ah Automotive Technology (Auto-Technician Engineering) a kaimi a si.\nHika ah Naga ah aa paihnak Lian Live nih a thlakmi video zoh khawh a si.\nPu Zo Tum Hmung hi Ethnic Nationalities for Affairs Centre ah Executive Director a tuan liomi a si. Chin National Front (CNF) ah adviser a si. Chin Man of the Year voihnih a co bal cang. CYO, North America nih Chin Man of the Year thimnak an tuahnak ah committee lutlai a rak tuanpiak bal hna.\nVideo Credit: Lian Live\nPrevious Chin Cozah Le Hluttaw Zung Nih Tial Cung Thang Upat Conglawmhnak Roca Le Ks. 600000 Laksawng An Pek\nNext Hakha Ah Zaanglek Cawnnak Phun 6 An Tuah Cuahmah


Lunglei Meikaang Helicopter in an Than Cuahmah – Hakha Cherry\nMizoram, Lunglei khua i ram meikaang cu minung thazaang lawng in thah khawh a si ti lo caah Indian Air Force nih Helicopter in an rak thahpiak hna.\nLunglei meikaang hi April 24 zinglei sml. 7:00 hrawng ah Saishi timi tlaang hrawng in aa thawk i Lunglei khua i Zotlang, Chenmari le Serkawn timi sang tiang a lawn.\nCun, Lunglei District chung lawng si loin Lawngtlai District lei tiang mei a lawn i meithat zung rianttuantu hna, Assam Rifle ralkap pawl, ramri congtu ralkap pawl le volunteer mipi i bawm in mei phelh an i zuam cuahmah.\nHi Lunglei ram meikaang hi amah tein a thomi si loin minung pakhatkhat nih hramhram in (asioah) daithlan in an kanghter sualmi a si kho, tiah an zumh.The Chin Journal April 26, Yangon\nMatupi in Mindat ah a Kalmi Myanmar Ralkap 10 Hrawng Lampi ah an Thi.Mindat mipi le Myanmar SAC ralkap kahdohnak ah thazaang chap ding in Matupi in Mindat lei ah a kalmi ralkap motor cu Matupi le Mindat karlak ah mipi nih ruah lo piin an kah (Ambush) hna i ralkap 10 hrawng an thi, tiah CHRO nih a langhter.\nMindat khua, Golf Club pawng kahdohnak zong ah Myanmar SAC ralkap lei in minung 5 hrawng an thi i SAC ralkap/palik motor pawl zong an khanghpiak hna.\nTu zaanlei sml. 6:00 tiang ah kahdohnak a dai rih lo. Pakukku lei in SAC nih ralkap thazaang chap an timh timi thawngpang zong a leng.The Chin Journal April 26, Hakha Hmanthlak: Kan hnu thla Mindat khuachung ah hmuhmi SAC ralkap.\nBreaking News Chin Mi Chung In Bochan Mi Kan Pa A Si Mi Rev. DR Hai Vung Lian Nih Mual A Kan Liamtak


Baibal Tuanbia: Caw Inn Chungah Jesuh A Chuak - Jehovah Tehte Hna Web Site\nHi ngakchiate cu ahodah a si nan hngal maw? A si, Jesuh a si. Atu naite ah khan caw inn chung ah a chuak. Caw inn cu saram an chiahnak inn a si. Mari nih Jesuh cu caw rawl einak kuangchung ah a thlim. Caw rawl einak kuang cu caw le a dang saram an ei awk rawl an chiahpiaknak hna thil a si. Asiahcun zeicahdah Mari le Josef cu hika hmun ah saram hna he humn khat ah an um ṭi? Hi cu naute chuahnak ding hmun a si lo, a si maw?\nSi hlah. Asinain hika hmun an phaknak cu hitin a si. Rom siangpahrang Sizar Augustus nih mikip anmahle chuahnak khua cio ah milu relnak caah nan kal dih lai tiah upadi a rak chuah. Josef cu hika Bethlehem khua ah hin a rak chuak mi a si. Sihmanhsehlaw amah le Mari an hung phan tik ahcun, khoika hmanh ah an ca ah riahnak hmun a um ti lo. Cucaah hika saram hna sin ah hin an hung phanh cu a si. Cun cu ni thengte ahcun Mari nih Jesuh cu a hrin ai! Sihmanhsehlaw nan hmuh bang hin Jesuh cu dam tein a chuak ko.\nTuukhal hna Jesuh sin an rat hi nan hmu hna maw? Annih cu zan ah ram lak ah an tuu kha an zohkhenh hna, cun an pawngkam vialte ah ceunak a hung tlang. Cucu vancungmi pakhat a si. Sihmanh- sehlaw vancungmi nih: ‘ Ṭih hlah u! Nan caah thawngṭha ka ngei. Nihin ah Bethlehem khua chung ah Kri Bawipa cu a chuak cang. Amah nih mi hna kha a khamh hna lai! Amah cu puan in an zual i, caw rawl einak kuang chung ah an thlim ko kha nan hmuh lai,’ a ti hna. Cucangka cun vancungmi tampi an ra i Pathian kha an thangṭhat. Cucaah hi tuukhal hna cu rianrang in Jesuh zoh awk ah an kal i, atu cu an hmuh cang.\nZeicah Jesuh cu hitluk in aa thleidan ti nan hngal maw? Ahodah a si taktak nan hngal maw? Hi cauk i hmasa bik tuanbia ah Pathian Fater kong kan chim mi kha philh hlah u law. Hi Fapa cu van le vawlei le zeizong dang vialte sernak ah Jehovah he rian a rak ṭuan ṭi. Aw, cucu Jesuh a si!\nA si, Jehovah nih vancung i a Fapa nunnak kha a lak i, Mari paw chung ah a chiah. Ngakchiadang an nule paw chung ah an ṭhan bang in Mari paw chung ahcun a ṭhang ve. Sihmanhsehlaw hi ngakchia cu Pathian Fapa a si. A donghnak ah Jesuh cu hi Bethlehem khua caw inn chung ah a chuak. Jesuh a chuak cang ti minung an chimh hna caah zeicahdah vancung mi cu hitluk in an lung aa lawmh hnga ti nan hngal maw?\nHmanthlak chung i ngakchiate cu ahodah a si i khuazei ah dah Mari nih a thlim?\nZeicah Jesuh cu saṭil an umnak caw inn ah a chuah?\nHmanthlak chung i caw inn ah a lutmi hna hi ahote dah an si i vancungmi pakhat nih zeidah a chimh hna?\nZeiruangah Jesuh cu aa thleidan?\nZeicah Jesuh cu Pathian Fapa tiah kan auh khawh?\nLuka 2:1-20 rel.\nSizar Augustus cu Jesuh chuah lainak chimchungmi tlinnak i zei ka zawn ah dah aa tel? (Luka 2:1-4; Mik. 5:2)\nZeitindah minung pakhat cu “lungthin ṭha” a ngeimi hna lakah aa telmi pakhat a si khawh? (Luka 2:14, NW ; Matt. 16:24; Johan 17:3; Lam 3:19; Heb. 11:6)\nKhamhtu a chuah caah nautami Judah mi tuukhal hna nih lawmh awk a ruang an ngeih a si ahcun nihin Pathian salle nih a ngan deuhmi lawmhnak ngeih awk zei a ruang dah a um? (Luka 2:10, 11; Efe. 3:8, 9; Biat. 11:15; 14:6)\nJesuh Cu Zeitik Ah Dah A Chuah?\nDecember 25 ah zeicah Christmas puai an tuah ti kha hlathlai.


KIA nih Kawl Ralkap Sakhaan An Luh Hnawh! – Chin World News Evening\nThe Chin Journal: KIA nih Myanmar Ralkap Sakhaan an Luh Hnawh! Nihin March 11 zinglei sml. 3:00 hrawng ah Kachin hriamtlai KIA nih Sagaing-Kachin ramri Sesin khuate pawng i Myanmar ralkap sakhaan an luh hnawh i Myanmar ralkap ralhriam tampi an chuh khawh hna. Kap hnih kahdohnak ah a thimi an um le um lo theihfian a si lo. Source: BBC\nRelchih: Tlanglo ah a riak mi Ralkap Tio ah tum than an i tim tiah khuami sin in thawng theih! Nizaan March 10 ah CNF Camp Victoria ah a kal mi Ralkap cu zahan Tlanglo khua ah an riak i nihin ah Tio ah tum than an i tim tiah khuami sin in thawng kan theih. Hi kong he pehtlai in Tlanglo- Tlangpi khua upa nih “Zahan Tlanglo ah a riak mi Ralkap kha atu hi Tio ah tum than an i tim tiin kan zumh hna. An cawlcangh le an i ceih ning kan zoh hna ah tum than an i tim tiah kan ruah ko.” tiah The Hakha Times ah March 11 chun 10:45 ah a chim.\n“Tuzing tiang kha cu CNA lei in tuanvo ngei pahnih nih an umpi hna nain anmah zong tuzing ah an tum cang. Thil sining kan fiang lo nain khuami cu ramleng chuak lo ding le ralring ding in kan chimh hna. A zeimaw cu motorcycle in Thantlang leiah a van zaam mi zong an um hna” tiah a chimchap. Hi kong he pehtlai in CNF/CNA tuanvo ngeitu kan van pehtlai kho rih hna lo. Thawng fiang deuh pehzulh in thanh than khawh kan van i zuam lai. Credit: The Hakha Times


Joe Biden:Caah tuzan bantuk in thawngpang chiah hi a um tilai lo. – Lai Lungrawn Post\nJoe Biden:Caah tuzan bantuk in thawngpang chiah hi a um tilai lo.\nDecember 4, 2020 December 4, 2020 admin World News\nAtu Swing State ah, heh tiah buainak a umnnak State hna hi Republican pawl nawlngeihnak asi caah Joe Biden caah lungrethei ngai asi. Vote hlennak tampi a um ti an theih cang cah Fawi tein Joe Biden lei ah Eletoral Vote an pek lai lo ti a fiang cang ko. Trump nih a chim ning ahcun a rauh hlan ah Bible cungah kut chia in Biakam nak a tuah tthan te lai tiah mi tampi nih zumh asi cang. Mah bantuk buainak karlakah President Trump nih sungh aa tim hrimhrim lo. Midang cu sisehlaw thil dik langhter nak in cun ka sungh tiah an cohlan cang lai.\nTrump nih a rak chim cia bantuk in Election hi hlennak le Lih le Hrokhol um lo i, Joe Biden nih a ka tei ahcun ka sungh ka cohlan lai tiah a rak chim cang. Mah lawng si loin, Election hlan ah mah bantuk hlennak hi tampi a um lai tiah a zumh ning a rak chim cia cang. Nain Nancy Pelosi pawl nih heh tiah Trump kha an doh i Trump kha mihrut bantuk in an rak ti kha. Nain a tu cu Trump chim ning bantuk in a tlung cang caah zeihmanh chim ding an ngei ti lo. Ref:MJn\nRelchap ko:Biden nih Thimnak Tahfung Vialte Lonh in Teinak a Hmuhmi hi a Si Kho Lomi a Si!\nAtu lio ah J. B. Shurk nih a tialmi 5 More Ways Joe Biden Magically Outperformed Election Norms timi capar hi a laar ngaingai i media tampi nih an chim cio mi a si.Cucu a tang ah ka taarmi video le cu capar zoh chih in a tawinak in ka tial.Joe Biden nih teinak a hmuhmi hi zumh a har ngaingai. 2012 ah Barack Obama nih a hmuhmi nak in mee 15 million renglo tam deuh a hmuhmi ah si seh, 2016 ah Hillary Clinton nih khua pi kip ah mee a hmuhmi mee nakin tlawm deuh a hmuh ko nain Georgia, Michigan, Wisconsin, le Pennsylvania ah a teimi ah si seh, Democrat lei nih house le state legislature ah thutdan tampi an sungh lio ah amah vial nih teinak a hmuhmi ah si seh khuaruat khomi ca ah cun zumh a har hringhran ko. Cucaah 2020 thimnak ah Biden nih teinak a hmuh timi hi a si khomi a si maw? Kan zohti hna lai.\n1. Mee 80 Million a Hmuhmi Hi Zumh a Har ko. Media hna nih Biden nih mee 80 million a hmuh tiah thawng an thanh. Sihmanhsehlaw Obama nih 2008 ah mee 69.5 million, 2012 ah mee 65.9 million lawng a hmuh. Hilliary Clinton nih 2016 ah mee 65 million a hmuh. Biden hi Obama le Clinton nakin maw a laar deuh’Cun atu tiang ah Trump nih mee 74 million hrawng a hmuh cang i 2016 thimnak i a hmuhmi nakin mee 10 million renglo a hlei in a hmuh chap. Cucu US ram ah president a tuan liomi hna nih a term hnihnak thimnak ah an hmuhmi lakah a tambikmi a si.\nCucaah Trump nih hi tluk mee tampi a hmuh ko na bu ah Biden nih a tei rih mi hi milung a hrin lo awk hrim a tha lo.\n2. Teinak a Chuahtertu (bellwether) County Tam Deuh ah a Sung Ko nain Teinak a Hmuh Thiamthiammi Hi Zumh a Har Ko.\nOhio state le Florida state ah teinak a hmumi nih president a tuan lai tiah a luan ciami kum (60) chung cu ruahdamh khawh a si tawn ko nain cu state pahnih ah–Ohio ah 8 point, Florida ah 3 point nak tam in–a sung ko nain zeitindah Biden nih teinak a hmuh khawh hnga’Hi bantuk hi 1960 ah Mafia nih fimzer ngai in an rak bawmh ruang ah John F. Kennedy nih Richard Nixon a rak tei tan lawng ah a rak um bal.\nCun US ram pumpi ah hin a luan ciami kum (40) chung ah aho dah president a tuan lai timi a langhter kho tu county ngan bik (19) an um tiah The Wall Street Journal le The Epoch Times nih an ti. Cu hna lakah county (18) ah hin Trump nih buaktlak in 16 points in teinak a hmuh i Clallam county lawng ah a sung. Cu Clallam county pakhat te ah cun Biden nih 3 points hrawng lawng in teinak a hmuh ti a si.Cun a kau deuh in kan lak ahcun county (58) nih hin president a chuak dingmi a thluamthlam hi an langhter tawn ti a si. Cu a biapi tukmi county (58) chung ah county (51) ah hin Trump nih buaktlak in 15 point in teinak a hmuh. Biden nih cun county (7) te lawng ah 4 point in teinak a hmuh. Cucaah Biden nih Trump a tei ti hi khuaruat deuhmi nih cun zumh a har ko.\n3 Hilliary Clinton hnu hmanh phan kho lo in Bawh le Ceh in a Dawi ko nain Thimmi Khua Tlawmpal ah Teinak a Hmuhmi hi Zumh a Har Ko.US ram a hriang lei kap ah a ummi khuapi hna, Democrat nih tei tawnmi state hna, ah Clinton tluk hmanh in teinak a hmu kho lo nain Democrat nih ukmi Milwaukee, Detroit, Atlanta le Philadelphia tbk khat lei khat lei ah aa thui tawnmi state vial ah cun teinak tor le cheng in a hmuh khawhmi hi cohlan a har ko. Hi state hna ah hin mee a thla khomi milu nakin mee an thlakmi a tam deuh ti a si. Cucaah Biden nih teinak a hmuhmi hi cohlanpiak a har ko.\n4. Hmun dangdang ah Democrat pawl an sungh tuk lio ah Biden nih mangtara in teinak a hmuhmi hi cohlan a har ko.\nAmah lei party nih house ah thutnak an hmuh cuahmah lio ah, president a tuan lio ah a sungmi cu Trump lawnglawng hi a si lai.2020 thimnak ni ah The Cook Political Report le The New York Times nih house thutnak (27) cu aho lei nih dah a co te lai ti hngalh a si rih lo an ti. Sihmanhsehlaw atu ah cun cu thutdan (27) a dihlak in Republican lei nih laak dih dawh in a um. Republican lei nih New Hampshire ah house he senate he an ziah put i state kip ah legislature hmunhma an laak cuahmah lio ah Democrat lei nih cun zei state pakhat te taktak hmanh ah house thutdan a za tein an ziah khawhmi a um lo.\nDemocrat lei campaign hruaitu nu Christina Polizzi hmanh nih, “Trump hi Republican legislature pawl a cawisangtu a si,” a ti. Cucaah Biden nih Republican lei vialte a cawisangtu Trump a teimi hi cohlan a har ko.\n5. Primary vote tam deuh a hmutu Trump cu Biden nih a tei ti hi zumh a har ko. Kha hlan ah cun primary vote tam deuh a hmumi nih president an tuan deuh ngawt tiah Political analyst David Chapman nih thimnak hlan ah historical fact pathum a langhtermi a um.\nPakhatnak, primary vote 75% a hmu kho tu president a tuan liomi aho hmanh an sung bal lo. Pahnihnak, Trump nih primary vote 95% a hmuh. Cucu president a tuan liomi nih an rak hmuh khawhmi a tam cemmi pali lak ah aa tel ve. A ngaingai ti ahcun, Dwight Eisenhower, Nixon, Clinton, le Obama nih an rak hmuhmi nak hmanh in Trump nih tam deuh a hmuh. 1912 hnu ah primary vote 90% cung a hmumi (5) hna lakah Trump hi aa tel vemi a si. Trump nih minority vote 27% hmanh a hmuh khawh rih ti a si. Cucu 2016 lio i minority vote a hmuhni nak in a let in a tam deuh.\nPathumnak, 2020 thimnak ni bak ah Trump kha mee pe ding in minung 18 million bak an rak chuakmi hi record pakhat a si. Bill Clinton lio ah minung 9 million lawng an rak chuak. Trump i hnarcheu lawng a si.Cucaah Biden nih Trump a tei timi hi thimnak tahfung pawl a lonh tuk caah a si kho lomi a si. Khua a ruat kho deuhmi nih cun cohlanpiak a har hringhran ko.Rev. Biak Lian Vel\nBreaking:Donald Trump caah’Khuaruahar thil a cangh cang hi.\nMak ko:Election kong fianglak in’An phuan dih cang hi.


North Korea Hruaitu Kim Jong Un A Hrang Cang Trump Nih A Bultawl A Hau Taktak Cang — Salai Ephraim Thawngpang\nSourth Korea ram chung thawngzamhtu hna lak ah a lian cem pawl a si mi Chosun ILbo nih cun North Korea ram hruaitu Kim Jong Un nawl pek nak in North Korean Foreign Ministry High Offcials hruaitu hna chungin an i rinh chan ngaingai mi hna minung pa 4 bak a thah hna tiah an chim.cu pin ah Trump le North Korea cozah karlak ah palai a thlah mi hna chungin Kim Hyok Chol zong a thah chih tiah an chim fawn.\nNorth Korea hruaitu Kim Jong Un nih mah bantuk in a ram mi a thah hna nak a sullam cu North Korean Foreign Ministry High Offcials minung pa 4 hna le an North Korea palai Kim Hyok Chol hna nih hin kan ram cu leirawi in kan ramngiatu an si caah North Korea Firing Squad pawl hna kut ah chiah an si hnu in Firing Squad pawl hna nih an thah hna tiah an chim.\nCun Feb thla lio ah Trump le Kim Jong Un hna nih Vietnam ram khuapi a si mi Hanoi khuapi chungah hmai tonh Ca buai cung ton biaruahnak an rak tuah lio felfai tein kap hnih ram karlak ah remdaihnak le i pehtleihnak an rak ser khawh lo mi kha North Korean Foreign Ministry High Offcials hna le palai Kim Hyok Chol hna an rian t’uan ning a t’hatlo ruangah a si tiah an chim.\nCun naite i North Korea nih a hriamnam missile bomb hneksak nak a tuah cuahmah bu zongah Trump nih cun Pu.Kim cu ka sin ah a chim bantuk in a neih mi nuclear hriamnam hna cu a rawh te ko lai tiah a rak chim peng.asinain Japan ram a kal lai teah khan North Korea nih a neih mi hriamnam cu a duh tawk in hneksaknak tuah hmanh sehlaw US caah cun zei hmanhlo bantuk men a si tiah a chim than.\nAmah belte Pu.Kim nih a ram mi a thah mi hna konghe pehtlai in ramdang mi hna hmurka zei hmanh theih awk a um hraw rihlo i,ramdang mi hna nih Pu.Kim kongah an kam an phau lai cu a ngaih a nuam ngai lai.\nTagged North Korea Hruaitu Kim Jong Un A Hrang Cang Trump Nih A Bultawl A Hau Taktak Cang\nBazar Ah An Zuarmi Eimi Pa (Mushroom) Ah Si Cawhmi An Cawk Sual I An Ei Dih Hnu Suimilam 6 Hnu In Cun →\n← American President Trump Nih Mexico Ram Hrem A Timh Ning Cu Dah Ngai A Poi Taktak


Ramdang mi bak nih Kawlram mi mah tluk hin an kan dirpi..(Lawmh A Um Kho Tuk) – Kawltu Team\nMarch 5, 2021 March 5, 2021 Amon Ka Si\n← Tuni Mandalay ah Minung 1 Ralkap nih an thah than! (Ngaih A Chia Ko Mu..)\nBREAKING : Hakha Ah Mei A Kaang Cuahmah! (Thinphang Dai lo si ko) →


Church of Ministry – ZBC\nHome Church of Ministry\nChurch of Ministry\nKhrihfa upa hna cawlcanghnak in kumkhat voikhat inn kip thlacamnak an nei tawn.Member chung in zulh ve duhmi poh zong nih kan zulh tawn hna.Hi bantu cawlcanghnak nih kan khrihfabuu a dam ter.Unau rual sinak kha a langhter i akan funtom thipthep.\nKhrihfa Upa thimnak\nKhrihfa upa thiam caan / tuan caan cu kum hnih a si.Kum hnih dan lengmang ah Khrihfabu nawlngeihnak sangbik Genarel meeting ah minung pakua thim an si.Nu le pa thleidannak a um lo. Mipi nih thimmi vote tam bik in minung pakua tiang lak an si.Thimnak committee serchom mih thim tawn a si.Khrihfa upa cu kan bu ning pin kan u pat hna i Pathian chiti thuhmi tiah kan ruah hna.\nKhrihfa Upa Meeting\nKhrihfa up meeting a dang ten neih a si. Upa thimmi mining pa kua lawn an kai kho.Thla thum dan ah voikhat an tuah.Church Chiarman nih a hruai hna.\nPulpit committee hna nih zarh fatin Pathian thangthatnak progrem vialte tuanvo an lak i tlamtlin nak ding ah biatak in an tawlrel.Thawngtha chimtu le Caan tlaitu(chiarperson) hna cu kumkhat chung deih in EC ah an thiah. Thlaruk chung hman ding thiah ciami kha mipi sinah an langhter. Thlaruk a dih tikah a ra laimi thlaruk chung hman ding kha an langhter than.Pastor kan neih rih lo caah ZBC member chung in kan i thiah hna.\nPulpit kong he pehtlaimi rian hna kha hi dirhmi committee nih tuanvo lak le tlamtlin ter ai zuam.Kan khrihfabuu ah thawngtha chimnak in siseh a dangdang caan hman a duhmi pawl paoh kha tuanvo latu an si.A herh an ti ahcun caan an pek hna i, a herhlo an ti ahcun kan khrihfa buu ah caan an hman ter hna lo.\nPulpit committee thimnak\nPulpit committee thimnak cu Khrifaupa minung pakua chung in minung panga thim than an si .OC kan timi ; Church Chiarman , Vice Chiarman,Church Secretary,Assistant Secretary,Ngun keng bawmtu (Assistant Treasurer) tiin sermi a si. Church Secretary nih hotu a tuan i a hruai hna.\nZBC RIAN TUANNAK\nDenial Van CinMission Director\nZBC mission tuannak ah hruaitu a si.\nPu Thang UkBuilding Project Leader\nZBC building committee hruaitu a si.


Awṭha Iang Len Sung: Happy Birthday Kapa Bawipa Nih Nun Khuasau Nak Le Ngandam Nak Thluachuah In Chap Chin Ko Seh – Chin World News Evening\nMay 22, 2020 May 22, 2020 Salai Van Chin News\nTuni hi Laimi nih hlaphuah leiah siseh hlasak leiah pacan dirhmun in ka i ngeihmi Rev. H. Thomas Ṭial Uk chuahcamtuak/chuahni a si. Atu bantukin a chuahni camtuak nisunglawi zong dam le lawm tein aphak khawh caah lawmhmi cio hna usih. Rev. H. Thomas Ṭial Uk cu a ho cio paoh nih kan theih dih lai tiah ka ruah.\nPathian thangṭhatnak hla atulio kan hlasakthiam pawl nih an sakmi hi a tam deuh cu Rev. H. Thomas Ṭial Uk nih aphuahmi deuh ngawtte an si hna. A hlaphuahmi hrimhrim hi an ṭha kho tuk hna. Cun, a hla pawl hi an nung khun tiah ka hmuh. Group song siseh, deut tibantuk a phuahmi zong hi a ngaih nuam hi a hlabia an ṭha taktak hna.\nCun, Rev. H. Thomas Ṭial Uk hi amah hrimhrim hlasakthiam minthang pakhat a si. A hlasakmi hrimhrim hlonh awk an um lo. A hlabia an ṭha, an nung fawn. Amah zong hi kum upa lei apanh cang ko nain a duai kho hrimhrim lo. Pathian nih a cawisan chin lengmang ti hmuh khawh a si. Cun, Laimi single hlasakthiam tampi a rak dirkamhtu hna le domh cawitu hna pakhat a si tiah ka ruah.\nAmah nih a phuah i asakpi na a dirkamh zungzal hna i amah sinin hlasakthiam tampi an chuak ti hmuh khawh a si. Atu bantukin a chuahni camtuak nisunglawi zong hmaleiah a hmu kho ṭhanmi a si nak nga thlacamnak in bawm cio hna usih. Hmalei a nun lamthluan ah Pathian nih umpi in kilveng siseh a tehte salṭha ah hmang zungzal ko seh!\nRev. H. Thomas Ṭial Uk chuahni kong he pehtlai in hlasakthiam Iang Len Sung nih hitihin a lunglawmhnak a langhter ve “Happy Birthday Kapa. Bawipa nih nun khuasau nak le ngandam nak thluachuah in chap chin ko seh. Nan cungah kaalawmtuk ee Nihin ni dirhmun ka phak khawh nak hnga ka taw nan ka domh nan ka dirkamh nan ka zohkhenh nun nan ka chimh.\nka caah cun thluachuah lianngan tuk nan si. Nan cungah kaalawmtuk ee. Zohkhenh awk ka tlak lo le Dirkamh awk ka tlak lo zongah Nanka dawt nak ruangah Nan ka zohkhenh i nan ka dirkamh zungzal kaalawmtuk ee Bawipa nih thluachuah inpe chin ko hna seh. Kan dawttuk hna KaNu le Ka Pa,” tiah a lunglawmhnak a langhter ve. VIDEO timi rak hmehlaw Rev. H. Thomas Ṭial Uk hlasakmi rak ngai ve.\nDavid La Nih Khrihfa Muisam A Chiatter Na Ti Ahcun Kawlbiaknak Na Dirkamh Tinak A Si Ve By: Rolian


Vailam cungah Jesuh – ZBC\nHome 2016 April 01 Vailam cungah Jesuh\nVailam cungah Jesuh .\nWritten By Miroling Hrang Nawl\nZerusalem sarthlan Kolkattha cu a min hmanh ah Luruh hmun ti va si kaw, ni dang ahcun, king rengruang in a um, zanlei caan hawi ahcun, minung cu vun chim lo, uifir hmanh amah lawng cun a ning a ṭi hnga.\nAsinain nihin cu rel cawk lo minung an khat dah ngai! Chun nilin lingte asi i, huthut in a sa. Zapi nih vun phanh khawh awk loin, Rome ralkap nih an kulhmi, lung hrelhhrolh lakah, Jesuh le mifir pahnih hna cu an dir. An liang an leh hna i, ralkap nih an hnulei in an tlaih hna.\nJesuh le mifir pahnih hna cu an thil an phoih hna i, an taklawng in niliin ah zoh tlak loin an dir. An hmaika ah vailam thing pathum an chiah. Hling luchun hramhram in an rak chinh lio ah, a lu hmun tampi ah a pem i a thi le a thlan in a hma vialte a ṭial dih. Tho nih an tlanh. Vun phen hainak kut zong cu a um ti fawn lo.\nVailam thing ahcun, ih an fial hna i, mifir pahnih hna cu an cawl, an ai, an kio. Ralkap nih an chuih, an lamh hna. Holh phun chia kip in an auh hna. Jesuh tu cu, tufa te bang, amah ih in a it i, sersiam hau loin a za a zam. A keh lei mifir pa cu thir an khenh hmasa. A kio le a rak thawng cu mithla-kawk an bar ko. Minung aw hmanh a lo lo.\nJesuh nu, Mari Makdalin le an hawi le hna cu mi karlak ah an det chih hna i, Jesuh pum zong cu an hun hmu kho lo. Mifir pa ai le hram an vun theih ahcun, an chung ril aa let. A theih an ngamh lo. Jesuh nu cu, mei kang hma cheem bantuk khin a thaw in, ‘a ka fa’ tiah a ti lengmang.\nJesuh cu, a za phah piak cia ahcun, thir khenh hngete ngaw hi an vun hmuah i, hmakhat an vun khenh ahcun, titsa hrat cu thawng a ngei lo, ‘cuk’ a ti. A fah maw thei lo sual lai ti bang, kut hnihhnih in an vun khenh chap. A mit a sur, a kam aa seh i, awn au lo tein a in. A kut khat lei cu an vun khenh ṭhan. A fah tuk caah, a thaw chuah a suk in aa su.\nA kut a dih cun a ke hnih in thir khenh ngan chinchin in, an vun khenh. A nu le nih cun, sobul thawng lawng an theih. An hna an i phih, an ngai ngam lo. Mifir pakhat cu an vun ti ve i, ralkap pali nih an tlaih bu hmanh cun, fawi bai ah an khenh kho lo.\nVailam thing cu an vun tun hna. Ai, zoh ngam a ti lo. Jesuh kut le kut cun thi, a dordor in a tla. A ke thi cu, tidong hlung luan in a luang.\nA nganfah a celh lo i, a hngawng a mer lengmang. A nu nih voikhat te a hun zoh i, a ṭih tuk ah, raihrang therh in a therh. Mari Makdalin cu siksek in a ṭap. Jesuh nau hniang Saiman vun zoh ko ah, lung a fak. A mitthli kurkur in a luang. A kam a seh, a kut a tum, a samh, a tum, a samh. An hna hram in tlangbawi le cathiam hna nih, “Zudah siangpahrang ka si na hei ti. Mi na khamh hna ah vun i khamh ngat” tiah cil an hei chak, an nih a chuak na lo cun, an i nih ter. Saiman cu a thin hun a celh lo. A pawng bik i a dirmi tlangbawi cu vun zuan hnawh a zalh i, a nu nih a mit aw cu vun hmu kaw, ‘ka fa te’ tiah a tlaih.\nMah ti Jesuh nganfah i ai ngerh len lio ahcun, a kehlei mifir pa nih, “Hei! Nazaret mipa, Khrih ka si na ti lo mei, vun i khamh tuah. Kanmah zong hi vun kan khamh chih tuah” tiah a ti pah, ai! tiah a ai pah. Khatlei ummi pa nih, “Maw, mifir ṭha lo, na thih cuahmah lio hmanh ah Pathian na ṭih hin lo mu. Kan sualnak man kan in hi na hngal lo maw? Kanmah bantuk sualnak ngei ah dara na ruah hi” tiah thin hung ngai in a vun ti.\nJesuh lei a hoih i, “Jesuh, na Pennak na phak tikah, kei misual hi vun ka philh hlah mu” tiah mitthli he a vun ti. Jesuh nih a celh na loin, a hmai a vun i panh i, “Bawi ngaite kan chimh, keimah he Paradise ah na um lai” tiah a hna a vun ngamter.\nMifir pa cu a lunglomh tukah a lung a hno chin i, a ṭah pah in, “Ka Bawipa, ka nun chung vialte ka lung retheihnak cu, thilrit bang a tla cang. Hi ti thih zong hi ka fahter ti lo” tiah a ti.\nMah hi mifir hna he an i chonh cu a lang in an hun hmuh nain, zeibai an chim cu an thei lo. Nganfah nem deuhnak ah tiah ralkap nih sii phunkhat an vun chanh hna. Jesuh cu a ding duh lo. A nu nih a um nakin, ‘Ding hen ka fa’ tiah a rak ti lengmang. Hramhram in mi an keu hna i, vailam thing cu an hun naih deuh.\nJesuh nih a mit a vun leh i, a nu le Zerusalem khuami Zan nih a dir pi hna kha a vun hmuh hna. A nu cu a vun zoh i theih ual theilo ual khin “Zoh hmanh na fapa kha” tiah a ti. Zan cu a vun zoh ve i, “Zoh hmanh na nu kha” tiah a ti ve ṭhiamṭhiam.\nMah ti cun zoh ngam lo nganfak in, ni her sang tiang a um. “Ka ti a hal” tiah a ti i, ralkap nih fung ah puan chia an men an men i, mah puanchia par cu mitsurhang thor an hnim i, “Heh, tikik te hi ding tuah” tiah a ka ah an hun tuh.\nCun suimilam pathum hrawng ah cun, a thi chuah cu a zia deuh. Asinain, a hma tho nih an tlanh i, sivang hin in, an tuah. Nilinh zong cu a dai hlei lo. Mari Makdalin nih Jesuh hmai cu a zoh ngam lo. Vak tiah voi khatkhat a hei zoh tawn i, a mit a chinh ṭhan ṭheu. A mitthli tam tuk a tlak cang caah a mit vialte a phing dih. A lung chung cu a ṭap zungzal ṭhiamṭthiam.\nKhua a phunphun a ruat. Jesuh a nun lio i, “Na sualnak cu ngaihthiam asi cang” tiah a rak ti. A lung lomh tuk i a mitthli a rak tlak. Jesuh ke cung i a rak tlak sual i, a sam i a rak hnawh piak hawi kha a vun thei. Vailam thing cu a hei zoh ṭhan i, awk filfial in a nganfah mah tluk a ti na, ka khatte hmanh holh phun chia a vun chim lo. Hnahno ziik vun khiah, hmal, le par corhno vun hmeh bang, uai hninghniang in. Ka thin, maw ka sian lo a vun ti lio ah khin, Jesuh orhlei ke, thir an khenhnak hma in thi thar bawhlawhlok tiah a hung chuak i, a titsa vialte a caang dih.\nNunnem sualnak ngei lo, mitcaw, kebai damtertu, sifak michia le mi thurhnawm dawtu, mi zoh tlak loin lainawng bang an in tar mu, tlangbawi rual nih cun, tiah a lung in a ti. Mah ahcun, Jesuh cu a nganfah a hung zual i, ai ngerh lengmang. A hun zoh ah, a chungril vialte, aa let dih. “Ka zoh ngam lo, ka zoh ngam lo” a ti i, hnulei a chit.\nKa zoh ngam lo an hliamnak hma liangluang,\nMi sa-ei pawpi le cakei hrang an si kun lo,\nDuh in an in ṭuan maw, hnahte no hninghiang.\nVan arfi tengtung le hnahchawl zat lo,\nSiing le za in an rel cawk hnga maw na van ralkap,\nVung chim hna law, Maikhel le a mi rual cu.\nKai-a-fas le a tlangbawi rual hna cu,\nAbrahma le Issac fa Khamhtu kan hngak an ti ṭung,\nAn rut mitmu cu vun khoih lang ka tin zum hin.\nThiang chin hmun an kai ah puan rang ti hna,\nAn fir khut le sualza an hleih pei an huh rua,\nKa ning an zak langta le thlan rangrual.\nKa zai ti lai lo Vabawifa ka ṭa,\nLung a nem cu ṭhachin vulei ro na ti lo mei,\nCungchin Vankhua theih lo lem si hna hlah.\nMah ti Mari Makdalin a lungfah le a thinhun lio ahcun, Jesuh cu a sifah a celh ti lo i, “Eloi, Eloi; Lema Sabakthani, ka Pathian, zeicahdah na ka kal tak” tiah a ai ruangmang. Jesuh nganfah ai-hram nihcun a orhlei mifir pa ngaih a chiatter tuk i, “Bawipa” tiah a vun zoh ahcun, Jesuh nih, “A dih cang” a ti i a thi.\nJesuh thih cangka te cun, dutdet dutdet tiah khuadawm nak tlang pipi an hung zaam i, khua a mui chupmap. Cunglei in lul-lul-lul tiah khuari a tor. Lam nai tete ah teek an tla. Puppep puppep tiah ruah fang ngan pipi a tla i, hmakhat te ah kuang ti thlet in a vun i thle. Ṭotho chim awk ṭha lo a hrual in a vun i hrual. Lii aa hnin ciam mam i, kumkhua caang ti lo, lung vei tiatia, kurulh-kurulh tiah an caang i, vulei tlerh in an ril.\nMitṭhep kar ah luti cu a vo in an i vo. Lei a min i, thing ngan pipi hoi hna an hram ning pi in tlangpang ah an tolh zuahmah. Liihnin ah thlan ṭhing an kuai i, luruh ro an mitkuak pipi le an hani huh lo hawi hna luti nih a vun fenh hna. Khuamui lak ahcun, thinghreng ṭe bantuk ṭeek an i kap. Mimthlau aa lek. Mah bantuk ruah le thli cu vulei cug ah a um bal lo.\nVan le vulei an thin a hung. Ṭeek nih an tlakmi paoh mal cikcek in an hmal hna. Thlitu a ai in an ai. Mi hna cu an ning a ṭi. Ai! an ti i, an zam. Khua a muih dih caah lam kalnak an hmu lo. Pakhat le pakhat an i pah, an ril. Jesuh nu le a hawi le rual cu anmah lawngte an zamtak hna. Vailamthing cu an hun naih i, Jesuh toi teah an dir.\n“Hrang Nawl kong hna cu zeiti an hei ṭial zongah, ka zei a poi lo. Jesuh Khamhnak a hmaan lo ning i cawnpiak le kalpi tu hi ka huat bikmi le ka ṭih bikmi a si” Miroling Hrang Nawl\nKa zahpi lo cauk chung ta lak chinmi a si.


AA Nih Rakhine Ram Cu An Duhpoh In An Tuah Caah Min Aung Hlaing Nih A Ralkap Tam Taktak A Luh Ter Hna - Chin Eleven News\nRakhine ramchungah AA ralkap nih an mah duh ning poh in thil an kalpi caah Min Aung Hlaing ralhrang tam taktak an luh ter hna tiah theih a si. AA ralkap nih hin anmah duh poh in pjhung le lam an i ser cang caah ralhrang pawl an lau i a ran khawh chungin ralhrang pawl cu minung tam taktak an thlah colh hna tiah theih a si.\nRakhine ram hi kahnak a rak um zungzal nak a si i, a tu hi kahnak a um tilonak hi kum 2 leng a si cang i AA nih hin lak hrimhrim an timh cang caah ralhrang pawl cu an lau i ralkap tam taktak Rakhine ram ah an kuat hna tiah theih a si.Cre#Joseph\nRelchap: Palay Peng Ah Rallokap Mataw Bomb In Puah 20 An Thi Sagaing ramthen ah August 20 ni zaanlei suimilam 4:00pm hrawng ah rallokap motor pakhat cu Maing le Palay peng PDF fonh nih bomb puah hnawh in an kah hna tiah theih a si. Kalay peng in a rak ra mi rallokap motor pakhat cu Palay peng Pa Dauh Kung lam pial le Nagamah tlang karlak i a um mi Wanbe khuate pawng ah bomb puah in kan doh hna tiah PDF chungtel pakhat nih a chim.\nA voikhatnak cu rallokap motor pakhat cu Pinmawkuaih pawng ah a ke a nal i lamthlang ah a tlak deng caah a hnu i a ra mi motor pawl lam a kham dih hna i hmai rak kai kho ti lo in lam a kham hna thawng kan theih tik ah, Wanbe khuate pawng ah bomb tunh in kan kah hna hi a si. Motor pakhat cu a rawk dih. Kan mah lei a thi mi le hma pu mi ho hmanh kan um lo.\nRallokap lei cu a tlawm bik 20 cu an thi lai. Bomb puah in an kah hna hnu ah a dang motor in a ra mi rallokap pawl nih an kah hna nak pawngkam cu hriamngan he hriam hme he an kah len tiah khua mi sin in kan theih. Palay peng chung ah a luancia ni zong ah khan rallokap motor pawl bomb puah le bomb tunh in kahdohnak a chuak tawn tiah an chim. Ref: TCP


Zeitluk a muih ko zongah a poi lo, ceunak a chuak tthan hrimhrim lai i teinak cu kan ta a si – Onlinenungak\nZeitluk a muih ko zongah a poi lo, ceunak a chuak tthan hrimhrim lai i teinak cu kan ta a si\nNizaan October 6 2021 ah NUG cozah in ramdang palai pakhat a si mi Dr Sasa nih cun thlakhat leng a dam lo hnuah a dam nak kong le mipi caah ka um zungzal timi kong cu amah Facebook cahmai ahcun a rak langhter.\nDr Sasa nih cun “Dawtmi Miralttha, Hawile le chungkhar pawl nan cungah lunglawmhbia chim ka duh. Thlakhat leng dam loin ka um lio caan ah ka dam zau khawhnak dingin heh tiah thlacamnak he mah le sikhawh tawk cio in nan rak ka bawmh. Tu ahcun nan midawtnak le thlacam piaknak thawngin zawtnak in ka dam fel cang. Teinak zong kan hmu thluahmah cang i zalennak lam ah kan um cuahmah cang.\nZeitluk a muih ko zongah a poi lo, ceunak a chuak tthan hrimhrim lai i teinak cu kan ta a si. Muihnak nih zalen ceunak thuhkhawhnak a ngei lo i, hmunram a ngei lo hrimhrim. Tu ahcun thazaang tthawng ngai in tlangpar ka kai kho cang. Miralttha Myanmar mipi caah ka um camcin lai. Nan dihlak kan dawt hna i, Pathian nih thluachuahnak in pe cio ko hna seh” tiah amah Dr Sasa Facebook cahmai ahcun langhter a si.


Zuu a rimi Kawlpa nih Hakha ah motor in nungak Ni Iang a pah i a nunnak liam | Salai Lungthli Tum\nZuu a rimi Kawlpa nih Hakha ah motor in nungak Ni Iang a pah i a nunnak liam\nPosted on January 4, 2019 by Salai Lungthli Tum in CHIN // 0 Comments\nDecember 31, kum thar hngah zaan ah zuu a ri ngaimi Kawlpa nih motor in Hakha Gangaw lam ah cycle ai citmi nungak Ni Iang le a hawile 2 a pah hna i Ni Iang a nunnak liam.\nMai Ni Iang hi cycle a mawngtu a si, motor nih a pah hna hnu in sau nawn a kalpi rih. A kehlei kut a kiak, a orhlei ngal a kiak rih. A lu ah thi a lut fawn. December 31 zaan ah khan Mandalay siizung ah an lanhpi colh ko nain January 3 zaan ah a nunnak a liam.\nA hawile Sui Hlawn Par(kum 21) le Mai Run Tha Cer(15) zong fak nawn in an i khawng ve, Hakha siizung ah zaan thum an riak i zahan ah khan an chuak.\nNi Iang, kum 23, hi Hakha peng Farawn khuami Pu Biak Nawl le Pi Hniang Chin an fanu a si, Myanmar Economic Bank ah cashier a tuanmi a si, zaan lei zung a tin hnu in Gangaw lam ah arsa reunak dawr a tuah chihmi a si. A ruak cu Mandalay in an rak tlunpi cuahmah lio.\nA pahtu Kawlpa hi Sagaing ramthen biaceihtu lutlai bik a fapa Sai Wahna Aung(32) a si. Chinram biaceihtu lutlai bik Win Myint Kyaw nih Sai Wahna le a pa cu kumthar hmanti ding ah a sawmmi an si. Wai Wahna cu police nih tutiang an tlai rih lo.(Salai Khua Er, Hakha)


KIA RALBAWI NIH TULUK A HRO CANG, FIANG KOIN ATTHUAT HNA – The Chinlung Post\nKachin mipi an um kho tilo, Tuluk ramchung ah duhlonak an langhter cang. Tuluk zong a thinhung ngaingai ti asi. Tuluk ramchung a simi kawlram he aa neihnak hmun ah Kachin mipi hna cu an lut i, duhlonak an langhter cang. Hibantuk in Kachin mipi hna nih duhlonak an tuahmi cungah Tuluk cozah cu a lung atling lo taktak tiah an langhter.\nTuluk ramchung ah duhlonak a langhtermi kachin mipi hna cu Tuluk ralkap pawl nih lamzawhnak tuah lo dingin an khap hna caah asi. Hi konghe pehtlaiin lamzawhnak atuahmi Kachin mipi hna nih an ti ve mi cu zalonnak kan hmuh hlan chung paoh cu kan au peng lai tiah an ti. Kachin mipi hna cu April 13 thok in Tuluk ramchung ah duhlonak an langhter.\nThawngpang dang:Kawlram Mandalay ramthen chung, Mukoh (Mogok) khuapi pawng ah KIA le Kawl ralhrang karlak raldohnak a chuak i Kawl ralhrang lei minung (10) an nunnak a liam tiah DVB nih a tarlangh.Nizaan April 12, zaan ah Mandalay ramthen Mukoh khuapi pawng te ah kahnak a chuah hi asi. Kawl ralhrang lei cu minung 10 an thih lawng si loin hliamtuar mi an tam taktak ti asi.


Online Ah Live Thlah In Thilzuar Mi Hna Nih Theih A Herh Tuk, Mipi Kan Damnak Caah A Si – Chin 11 News\nOnline Ah Live Thlah In Thilzuar Mi Hna Nih Theih A Herh Tuk, Mipi Kan Damnak Caah A Si\nNu nau inn sii hna an zuar mi kha cu zei bantuk informations zong a um fawn lo. Mah sii nih hin nau zong a cuan ter khawh ti bak si. Nau inn thakmi zong a dam ter ti bak si. Nau inn thah ti dah ka theih bal lo. Kan u le nih rak ka chim ve uh a sullam. (&& Where’s the proofs)\nNgakchia sii an zuar mi zong Omge 3 timi vitamins a si. A tha mi cu a si ko. Nain ngakchia nih nihkhat ah zeizat dah din awk a tha ti zong thei lo bak in an zuar top ko.\nSii nan duh ahcun nan doctors te hal hna ulaw a safe bik ko lai. An mah nih a tha timi an in chimh ko hna lai. US ah ngakchia vitamins pawl an tampi. Zei bantuk ingredients dah an hman ti zong theih lomi, rel zong rel khawh lomi kha cu a cawk cawk lo ding. Consumers nih kan i ralrin a hau.\n“Health is wealth” an ti. So be careful of what you put in your body.\nCatialtu: Katie Van Zi


Thailand nih vok 200 leng a thah | THE CHIN EXPRESS\nThailand nih vok 200 leng a thah\nBANGKOK: Tu zarh chungah vok 200 leng kan thah, tiah Thailand cozah nih Nithumni ah a thanh. Africa vok zawtnak hrik a karh sual lai ti phan in a thah hna hi si.\nThailand ram ah vok zeizat dah ‘African vok zawtnak hrik’ an ngei ti balte cu a thanh lo. Vok thihnak tiang a chuahter khotu zawtnak cu Thailand innpa Myanmar, Laos le Cambodia ram hna zongah an hmuh.\nThailand Sathil Zuatnak Zung (cozah) nih, “Chiang Rai pengah ruah lo piin vok 2 an thih caah vok zawtnak a karh sual lai tiin kan thahmi hna si,” tiah a chim. Chiang Rai cu Myanmar he meng 12 hrawng lawng aa hlatmi si.\n“Vok zuatnak lo 2 ah vok 200 leng kan thah hna,” tiah pengkulh sathil zuatnak zung lutlai Nopporn Mahakanta nih a chim. “Sathil zawtnak khamnak caah tuah a herhmi hrim si,” tiah a chim.\n“Vok 200 leng kan thahmi hna hi vok 2 an zawt i an thihnak hmun in 1km lawng aa hlatnak hmun ah a ummi an si.\n“Vok a thi le tissue cu Africa vok zawtnak hrik a um/lo check dingin Nikhatni ahkhan Lampang peng laboratory ah kan kuat.\n“A result cu ni 14 hnu lawngah a chuak te lai,” tiah a chimchap.\nAfrica vok zawtnak cu Asia leitthen ahcun August thla ahkhan China ram ah an hmuh hmasa bik, China ram vok 40% hrawng an thi. Mah hnu cun Asia ram tampi ah a karh. Mongolia, Vietnam, Cambodia, Laos, Myanmar le Phillipines ram tiang ah a karh.\nTu zarh ah South Korea ram ah vok 2 zong cutin an zaw ve.\nMah thawngpang a than cangka in Thailand cu aa ralring colh. Myanmar le Laos ram in voksa luhpi lo ding, tiah nawl a chuah colh nain vanchiat an tong ve tthiam. — Reuters


Zahan US Thil Cangmi Kong ah US Hawitha Israel a Holh Ve Cang – Kawltu Team\nZahan US Thil Cangmi Kong ah US Hawitha Israel a Holh Ve Cang\nIsrael ram Prime minister Benjamin Netanyahu nih cun, Capitol i US mipi cawlcanghning cu Democracy nunphung he aa kalhmi a si caah US le Israel ca ah tumchuknak phunkhat a si, tiah US Treasury Secretary Steven Mnuchin sin ah a chim.Hi lio ah hin Netanyahu nih cun US president Trump cu a thil ti that ruang ah a fak thiamthiam rih ko. November thla US ram president thimnak ah vote firpiak buainak kong ah raltha taktak in a doh peng rih.\nAsinain, US attorney general William Barr, Trump nih rian a pekmi pa nih cun, hi vote firpiak kongkau ah hin zeihmanh fianhnak taktak a um lo, tiah a chim ve.Benjamin Netanyahu, Israel PM nih cun,” Capitol i thil cangmi hi ningzak ngai a si, fakpi in kan doh awk zong a si, Chan saupi cu America ram democracy phunglam hi ram tampi le Israel zaohchunh mi a rak si, phungning lo in cawl le tharum thawh hi US le Israel he cun aa ralkalh mi a si,” tiah a chim. US Treasury Secretary Steven Mnuchin zing nih,” Capitol i tharum thawhnak cu America ram ca ah cohlan a har tuk hringhran,” tiah a chim ve.\nIsrael Defense Minister Benny Gantz zong nih,” Washington in hmanthlak kan hmuhmi cu zumh a har tuk hringhran, democracy i zumhnak a ngeimi vialte thinlung a fahter,” tiah a chim ve. French President Emmanuel Macron zong nih,” Washington i kan hmuh mi cu zumh a fawi lo, hi thil cang hi American he aa tlak lo taktak mi a si, America democracy phunglam hi kan zumh taktak mi a rak si,” tiah a chim ve.\nUK prime minister Boria Johnson zong tweeter lei ah a hung au colh ve,” United States hi vawleicung hmun kip ah democracy dirkamhtu a si zungzal tawn, cu ca ah nawlngeihnak i hlanh chin hi a biapi tuk mi a si,” tiah Trump cu a mawhchiat.Hilio ah hin US ral a si zungzal mi Iran president Hansan Rouhani lung a awi tuk rua,” US show cu a mak hringhran ko, hi nih hin khuathlang ram democracy thatlonak a langhter, vawlei fimnak ah thangcho ko hna hmanhsehlaw an cozah uknak phunglam a thurhnawn ning a lang,” tiah a chim ve. Source: The Jerusalem post\n← US Phunghrampi ‘Democracy” hi Zeitluk In Dah a Tthat\nZahan US Buainak chuahpitu Mui, Sining le Thongthlak Khawh Zat Langhter a si Cang →


Tower of Babel in Chin Haka\nBabel Innsang (The Tower of Babel)\nHlanah cun vawleicung mi vialte hna nih hin holh phun khat lawng an rak ngei i bia an rak hmanmi cu an i khat dih.\nNichuahlei i an hei i thawn tikah Shinar ram ah khan nelrawn pakhat an va phan i cuka ah cun umhmun an khuar.\nCun pakhat le pakhat cu, "Ra u! Tlakrawh ser u si law mei in raw hna u sih," an i ti. Cuticun inn saknak ah tlakrawh cu an hman hna i a senghnak ah bitumen cu lam i an phahmi si nak kattaza khi a si. an hman hna.\nCun annih nih an i thawh i, "Atu cu khuapi pakhat kan ser lai i a chungah innsang pakhat, a par van tawng in kan sak lai. Kan thang kan i chuah lai i vawlei cungah hin kan i t.hek lai lo," an ti.\nCun hi mi hna nih khuapi an sermi le innsang an sakmi zoh awkah khan Bawipa cu a rung t.um i\n"Atu cu hi mi vialte hna hi miphun phun khat an si, holh pakhat lawng an hmang i atu i an tuahmi hi hmailei ah an tuah laimi thil a hramthawknak lawng a si. A rauh hlanah an duhmi thil paoh kha an tuah khawh ko lai.\nCucaah cun pakhat le pakhat an holh an i hngalh khawh nakhnga lo, vung kal u si law an holh kha vung danter dih hna u sih," a ti.\nCuticun Bawipa nih vawlei cung khuazakip ah a t.hek dih hna i khuapi ser cu an ngol.\nCu khuapi cu a min ah Babel an ti, zeicahtiah cuka ah cun Bawipa nih mi vialte kha an holh a danter hna i cuka cun vawlei cung khuazakip ah khan a t.hek hna.\nChin Haka is a member of the Tibeto-Burman branch of the Sino-Tibetan language family spoken by about 440,000 people in Burma, Bangladesh and India. Other names for this language include Haka, Hakha, Baungshe and Lai.


Medical Staff Job in Ummah welfare Trust 2018 Jobs Pakistan\nMedical Staff Job in Ummah welfare Trust Pakistan 2018 Private\nMedical Staff Job in Ummah welfare Trust\nMedical Staff required in Ummah welfare Trust in Peshawar. You can apply online at vacancy after registering at http://www.jobz.pk site.\nRelated Jobs:Biomedical EngineerWomen Medical OfficerMedical RepresentativeMedicalBio MedicalFemale Medical OfficerBiomedicalMedical OfficerMedical OfficersMedical JobsBio Medical EngineerCmh Lahore Medical CollegeMedical AssistantKarachi Port TrustMedical TechnologistMedical CollegeMedical JobMedical Lab TechnicianMedical DoctorBiomedical JobsJobs In MedicalMedical RepMedical StoreMedical Lab TechMedical LabMedical Officer JobsMedical Officer JobMedical TranscriptionMedical TechnicianParamedical\nJob: Medical Staff Job in Ummah welfare Trust\nLatest Active Members from Peshawar:Rizwan ShahUmbareen KhanIrshad AhmadAtif Usman MarwatImran KhanTila MuhammadHafsa HayatAhmed NomanKamran KhanMUHAMMAD SAQIB SHAHRahim Ullah JANMaria DurraniKhizar KhalidArshad KhanTauseef AlamNadia NasirHilal AyyubHamayun KhanMehre MunirAftab KhanRaza Ullah KhanQuaid HussainTariq Ali KhanMuhammad Arif KhanImran KhanKhalil RehmanNusrat ShaheenMuhammad WajidAdnan AhmadKifayat UllahFarhat FatimaUbaid UllahIjaz UlhaqVickram VictorAsad KhalilNoman KhanAli BazShahid GulabTasleem AhmadSohail JawaidZikra FareedAbdul RaufSadam AliWaseem YousafFaheem Shahzad ShahzadSadaf Kalsoom KhattakIjaz AhmadTariq AliDanyal MalikHamza Imran


Pu Ngun San Aung Mui A Chia CHin Lengmang Zei Tin Na Ruah Ve – Onlinenungak\nPu Ngun San Aung Mui A Chia CHin Lengmang Zei Tin Na Ruah Ve\nChin ramkulh hmun kip ah ralkap nih thahrum in uknak an lak mi duhlonak lamzawhnak cu pehzulh in an tuah thluahmah lio asi. Mipi nih duhlonak lamzawhnak ah Pu Ngun San Aung (State Administration Council chungtel) he pehtlai in atu bantuk ca taar an ken.\nRam rampi, khua tampi le hmun tampi ah protest tuah cio a si i mi phundang le Kawlram kong a cuanh mi ramdang pawl thil sining fianghlang deuh in an fian khawh cawlh nak hnga mah Protest hi print in hman cio ding duhsak piak a si.\nHakha Cozah riantuantu hna, CDM – Kan Miphun nih kan in dir pi ko hna. Caan karlak chung te cu rak i hne ko law. Atu tan lam zawh in kan au mi cu Kan Miphun le Kan ram kan fa le i fa le te chin fa tiang caah mah bantuk in kan au nak asi. Rak i hne ko law Kan Miphun hna. Note: Chin Cable Network Channel pages chungta vun khawmhsuat mi.


Pupa Ram Si Tiah Cozah Theihpi Lo Mi Hakha Inn Sakmi Hi Hrawh In City Planing Tein Sak Ah Ttha Nan Ti Maw? – Chin World News Evening\nPupa ram a si tiah cozah theihpinak le hngalhpi nak um loin Hakha ah inn an sakmi pawl hi hrawh i city planing tein sak ah tha ko nan ti maw? asiloah pupa ram a si caah kokek ram ngeitu hna nih an duhning poah in sa ko hna seh kan ti lai dah? US kan umnak Montgomery County, Maryland ahcun kan inn cia cung i, tthinthang pakhat sak duh hmanh ah cozah nawl loin kan sa kho lo. Democracy taktak kan phak tik ahcun atu nak in vawlei kongah cozah nih a rengh chinchin te lai.\nChinland Post: Hakha Khuahlun kokek ram ngeitu hna cu 2019 August 4 ah tonnak kan ngei i a tanglei bantuk in bia an fun:\nKan pupa tlangram (Sathek telh chih), kan pumpak pupa ram, zei bantuk kan ram pohpoh bu pakhat khat nih siseh, pumpak pakhat nih siseh, hman an herh ahcun Hakha Khuahlun kokek ram ngeitu le thingram Committee he zoh in hnatlaknak ngeih hnu ah hman ding.” tiah thanhca an chuah.\nဟားခါးၿမိဳ႕ရွိ ၿမိဳ႕သစ္စီမံကိန္းဧရိယာတြင္ အစိုးရခြင့္ျပဳခ်က္မရွိပဲတည္ေဆာက္တဲ့ ေနအိမ္ေတြကို ၾသဂုတ္လ ၉ ရက္တြင္ဖ်က္သိမ္းဖို႔စီစဥ္ထားေသာ္လည္း ခရစ္ယာန္သင္းအုပ္ဆရာမ်ားကဝင္ေရာက္ညိဳႏႈိင္းေပးမႈေၾကာင့္ ၾသဂုတ္လ (၁၇)ရက္ထိ ရက္ျပန္ေရြ႕တယ္လို႔ ဝန္ၾကီး ဦးေရႊထီအုိထံမွသတင္းရရွိပါတယ္။


Tedim peng ni 10 chung kahdohnak ah Kawl Ralkap 80 an thi, miphun hriamtlai 3 nih nunnak an pek – THE CHINLAND POST\nPost Staff – 2022 January 26 | Tedim peng, Hiangzing khua pawng ni 10 chung kahdohnak 2022 January 12-22 tiang ah Kawl ralkap 80 tluk an thi tiah theih a si.\nHi ni 10 chung, Hiangzing kahdohnak ah miphun hriamtlai in Ralkap 9 an i khawng. Kahdohnak chungah Tg. Kap Sian Mung (PDF-Zoland), Sergeant Pum Tuan Thang @ Thang Pui (CNA), Bawino Salai Cung Lian Sang (CNA) hna nih ram le miphun caah an nunnak an pek.\nTutan kahdohnak kong ah, Chin miphun hriamtlai phu simi ZFU/PDF-Zoland, CDM-Siyin, PDF-Kalay, CNDF, Zogam army, Zomi-PDF, PDA, CNA, CDF-KKG phu hna fonh in a si i, Kawl Ralkap a leitang in ZRA an i tel tiah ZFU/PDF-Zoland le CDM-Siyin nih cathanh an chuahmi in kan theih.\nKawl ralkap nih hriamnam ngan le vanlawng bawm in chunitlak an kan doh. Cu lawng si loin, Zomi mino fimcawnnak Khaikam University hmun in voi 100 leng hriamngan in siseh, vanlawng pahnih in voi 4 tluk kan kah tiah an than.\nKawl ralkap lei in hriam le minung thazang tamtuk in an miphun hriamtlai cu an doh ruang ah le mipi himnak le mipi thilri a rawhralnak sual lai timi ruahchannak he an umnak le riakbuk cu an chuah tak chung tiah theih a si. #\nPrevious Chin ramkulh ah voi 184 an i kap, Kawl ralkap 1029 an thi: CJDC\nNext Kahdohnak thawng: Miphun ralkap 2 nih nunak an pek, Kawl ralkap 38 thah le 49 hliamh an si


A TTHATUK, SHARE CIO UH, COVID IN A DAMMI SAYA LAL NIH SIAHARHNAK HE A CHIMMI – The Chinlung Post\nJuly 13, 2021 admin Health 0\nCOVID-19 Third Wave lakah Himten Aw! June 21 ah in test ih ka ‘P’ tucu Pathian zarah ka thasal zo. Covid ih Dam lo hrang. Na tak a sa, na taksa a na silen,Paracetamol 500g kha Nazi 8 dan ah mu khat ei aw. Na sung dok, thlan tla a tamtuk le Datsa a al pawl Thukkhat Liter khat tidaiah rawi in nikhat Liter khat tal in aw. Raibur, hrim thei lo na si le, Burmeton Nazi 8 danah mu khat ei aw.\nNa venghnen Positive an um le, an tul an hai bawm tum sawn aw. Mina theih ah covid thi, tivek rel hnuaihni hlah. Adamsal pawl thu ti vek rel sawn aw. Milai pakhat ih neih ding zat Oxygen = 95-100, Pulse (lungtur minute 1) = 60-100, Thisen Atlun (Sys) = 100-140, Ahnuai(DIA) = 60-90, Taksat lam = 98.6F'(37C’), covid-19 kan himnak dingah Bawipan lo kilhim hramseh! By: Saya Lal Run Suak. Credit: Zalen\nHakha Thawngpang: COVID-19 Caan Chung Hakha Rual-U Thlaanhmun Man an Thumh. Nihin zinglei ah Hakha Rual-U le Hakha Township Public Healthcare & IDPs Management Committee (HTPH & IDPsMC) an i tong i a tanglei bantuk in biachahnak an ngei. Biachahnak: (1) Covid-19 zawtnak pulrai a kan den chung vialte Hakha Rual U thlan ah ruakfimmi chungkhar cu thlan man ah Ks. 200,000/- lawng lak a si cang lai.\nTheihternak: (1) Mithi um tik ah mah le Khrihfabu le sang le veng cio nih tuanvo lak in vui a si caah PPE Uniform tling tein tuanvo nan lak cio lai. Nan i ralrin manh lo ahcun hi Committee sinah bawmhhal khawh a si. (Ph. 09423661278, 09400303091). (2) Ruakkuang kongah siizungpi ah lakhruak herhmi nan um ahcun Ks. 80,000/- in hman khawh ding in timhtuah piak cia mi a um. Bawmh hal khawh a si. (Ph. 09442001362).(3) Update kan tuah lengmang lai caah Phone number tete aa thleng kho i kan page ah kan leng lengmang ko u tiah kan in sawm hna. Credit:The Chin Journal (HTPH & IDPsMC)


Thil Pakhat Khat Kan Ton Hnu Ah Khin Kan Ton Te Ding Khi A Caan Ah Cun A Thei Cia Mi Kan Lo Tawn -\nMay 22, 2022 hleicung@gmail.com Leave a comment\nLungler ralhrang umhmun khurnak(camp) kan lak lio kan rak i hliam hlan ah hin zingka te a si, ruah tlawmpal a sur pah caah inn pakhat ah kan rak i dor, cu inn cu khua he zong a hlat pah ngai mi a si, inn zong hi a tha ngai nain mi an um lo, cu inn ah cun electric hri pakhat inn leng ah ka hmuh, cu lio i ka lung ah a um tuk mi cu, mah inn hi inn tha tuk zong a si ko mi nih le an um fawn lo khua he zong a hlat ko fawn caah mah mei hri khi kawi ka lei in dah a rak hna tiah khua ka ruat, ralhrang pawl nih bomb an chiah nak hna si sual han ma tiah ka lung ah a um ngai.\nCu lio ah cun electric mei hri ten nak cerep ka ken caah ten ning law a tha hna ma, bomb an chiah nak hna a si sual lai ti ka phan, ka lung ah a um tuk ko nain zei hmanh cu si lai lo tiah ka ten than lo, kua a ceudeuh thluah mah, kan i kap cang meithal thawng a thang cang caah kal kan i tim i tlawmpal kan kal bak ah khin ruah lo pi in bomb nih a rak kan tlak i kan i hliam hna mi hi si.\nMah caah cun thil pakhat khat kan ton hnu khin kan ruah than a si ah cun kan ton lai ding a thei cia mi khi a lo mi a tam ngai tawn, kan pasal tha hna nun nak a liam mi hna zong khi an thih lai hi tlawmpal te tal cu an i theih cia ko men lai dah ka ti, an liam sia hi herh tuk ve ko lai dah, khi ban tuk lio caan kan pasal tha hna nih kan him lai ma him lai lo hmanh an i theih lo lio ah tu ni tiang kan ram buai nak kong ah a theih ter lo mi kan tam tuk rih, thawhbul lei in a lungkhong mi kan tam tuk rih.\nMah nuamh nak men mah pawkhim nak ca men ah a ruat mi kan tam tuk rih, thih hnu ruak cung lawng ah a daw mi kan tam tuk rih, a thi cang mi bulh nak ca long ah phaisa thawh thei mi kan tam tuk rih, a nung rih mi a dam rih mi kan pasal tha hna kan ralkap hna khi kan philh tawn hna, cu caah kan lung fim cang seh, a hngilh ter mi pawl i than cang hna usih,\nKan thih hnu le hliam kan tuar hnu long ah rak kan daw ti hlah uh kan nun dam lio te hin rak kan daw cang uh, riahcaw rak kan rawnh uh, hriam tha kan cawk piak uh, kuan le zeen tampi kan zal ah kan sanh piak uh, kan him nak ding caah Pathian sinah thlacam daithlang hna hlah usih, Lungkhat tein le lungrual tein kan miphun, kan ram chanchuah nak ah thazang chuah chin rih ko hna usih.crd-salai peter sui hnin.


Magyn Kelly: Capitol Buainak Cu Media Ruangah Si – The Cherry Par\nJanuary 25, 2021 Cherry News\nUS nu Journalist vialte lak ah mintang bik a simi Megyn Kelly nih Capitol Hill buainak a chuahnak a ruang taktak cu, Main stream media CNN le media ngan pipi nih President Trump cungah thleidanak an tuah ruangah a chuakmi a si” tiah a chim. US mipi nih main stream media chungah zumhnak an ngei ti lo, mipi thinhunnak an chuahter, mah ruangah Capitol Hill inn tiang luh hnawhnak a chuahmi a si tiah nizan ah a chim.\nMedia nih mipi sin ah thawng an pekmi hi a dik lomi a tam tuk pin ah kap khat lei lawngte a si tik ah mipi thinhunnak cu Capitol Hill cungah a tla tiah BBC News night interview ah nizan ah a chim. A hlei nih CNN nih President Trump cungah a huatning a faak tuk, an pumpak huatnak in mipi thawng an pek tik ah a dikmi thawng an pe kho lo.\nMegyn Kelly hi US President a cuhmi hna debate ah bia a hal tawntu a si. President Trump zong bia har ngaimi a rak hal bal caah faak ngai in soisel a tong balmi a si. Megyn Kelly cu US media anchor a tuan balmi mi lak ah phaisa tam bik a hmumi nu pakhat a si. NBC, ABC, Fox News, Podcast, Youtube ah rian a tuan balmi a si. NBC a tuan lio ah Kum khat US$ 18 million in an hlan.\nKeimah pumpak in US media anchor vialte lak ah ka uar bikmi a si. Amah hi Albany Law School in D.J degree tiang a ngahmi a si. Atu cu Megyn Kelly podcast ah The Meagyn Kelly Show a tuah i rian a tuan. Amah hi zei party hmanh ah a lutmi a si lo, Independent a si an ti, democrats zong Republican zong a duhmi hna cu a vote ko hna ti a si. Credit: Salai Lairamthang\n← Dr. Aung Myint Nih Mual A Kan Liamtak\nJoe Biden nihcun America ram ralkap caah nu hrat lo pahrat lo zong tuan khawh ding nawl achuah cang →


Halkha Lunglaknak Keivangzuan Tlang Tihnung A Si Caah Khualtlawng Mi Hna Ralrin Pek Nak An Tuah Taktak Cang — Salai Ephraim Thawngpang\nHalkha Lunglaknak Keivangzuan Tlang Tihnung A Si Caah Khualtlawng Mi Hna Ralrin Pek Nak An Tuah Taktak Cang\nNizan nai teah khan Halkha/Hakha lunglaknak a si mi Keivangzaun tlang t’ihnung a sinak konghe pehtlai in kan rak chim cang.hi Keivanzaun tlang hi Halkha le ThanTlang karlak ah a um i Timit cungah a um mi tlang a si.ThanTlang in Halkha lei kal ah cun Keivangzaun tlang tang bak in Moto lam a kal caah duh zong duh lo zongah Keivangzaun tlang tang bak in um kal a hau i hrial nak ding lam dang a um loh.\nKeivangzaun tlang ah lung a la cuahmah mi hna chung in minung pakhat nih a chim mi cu,”Keivangzau tlang cu Halkha nih lunglaknak ah an hman caah t’ihnung ngai a si.zei maw zat cu lung zong a tawlh cang i,a tu a dirhmun ah cun cu hlan i a rak tawlh mi thing le lung hna nak tam kha a tawlh ding a um rih caah Keivangzaun tlang tang in moto lampi an kalter mi cu an let i lamdang an ngaih tuah a hau lai”tiah a rak chim.\nCu tibantuk in lunglatu nih a chim bu ah Halkha lei nih lung cu an lak cuahmah peng rih tik ah The Halkha Post nih cun june 10.2019 ni ah hi ti’n thawngthanhnak le theihternak an tuah.Hakha in Thantlang lei kalnak lam km6-7 kar, meng 2/5-6 kar hmun t’ih a nung mi Keivangzaun lung laaknak cu a tanglei ni le caan ah tuahhremh ding a si caah Hakha le Thantlang kar a umkal ding mi sin ah lam phih caan le kal khawh caan a tanglei bantuk in kan in thanh hna.\nCredit: Photo and The Hakha Post.\nTagged Halkha Lunglaknak Keivangzuan Tlang Tihnung A Si Caah Khualtlawng Mi Hna Ralrin Pek Nak An Tuah Taktak Cang\nIRAN: Israel Nih Ka Ram Rawh A Timh Caah Iran Nih Israel Cu Kan Rawh Hmasa Lai →\n← UN: Venezuala Ram Buaibainak Ruangah Lungfak Taktak In A Ram Mi Minung 4 Million Nih An Chuah Tak Ning Cu


Biaknak-Hmurka: Thawngtha Bia Cu Ka Zahpi Lo\nThawngtha Bia Cu Ka Zahpi Lo\nCIM Caan hmannak (14th March, 2010)\nBawi Krih ah Nu le Pa U le nau hna,\nCaantha a kan pe tthan tu kan Bawipa Min thangtthat si ko seh. Pathian Dawtnak, Velngeihnak le Daihnak cu thawngtha aa hrawm kho mi dihlak cung ah hmun tthan ko seh.\n“Bawipa sin ah lawmhnak bia chim u; a lianh\nngannak kha thanh u; cun a tuahmi thil kha miphun vialte chim hna u. Amah cu hla in thangtthat u! A tuah mi thil khuaruahhar vial te kha chim u! Kanmah cu Amah mi kan si caah kan ilawm, Bawipa rian a ttuanmi vialte ilawm u.”\nNihin cu Lairam ah thawngthabia a luhnak Kum -111 nak camtuak zarh asi I, Thawngthabia a kan phurhtu Siangbawi vialte hna upatnak he hi ca nan rel lio ah Pumpak thlacamnak nan rak neih cio nak lai kan Sawm hna. Cun, Global Day of Prayer for Burma tiah Ramkip in miphun tampi nih kan Ram le Miphun zalonna\nk caah thlacamnak an neih cio ni zong asi. Kan thlacamnak cio ah atanglei hna hi icinken cio hna u sih:-\nRamchung mipi 50 Millions nih an haalcem mi zalonnak dik hmuh khawhnak caah\nRam caah rianttuantu Upa le Hruaitu hna caah\nThawngthabia chim in rianttuantu Missionary, Pastor, Evangelist le Krihfa bu hruaitu hna\nInnkangh a tong mi Lungkhin khua nu khua pa hna caah\nMaupar ruang ah a ttamhal mi kan unau hna caah etc…le adangdang\nThawngttha bia kan ihrawm hlan ah ‘Halleluia Sunpar nak amah chinhter’ timi Bawipa thangtthatnak hla ngai tti hna usih.\n(Ngun Thawng Lian)\n“Thawngtha Bia cu Ka Zahpi Lai lo”\nRom 1:16 “Thawngtha bia hi ka zahpi lo, …”\nLairam ah thawngthabia a luhnak Kum-111 nak camtuak asi caah Bawi Krih thawngtha bia nih zeitluk in dah kan sining, kan nunning hna a kan thlen I khuaruahhar in Pathian nih Lam a kan hruainak hi ka thinlung ah a khat. Zei ca’h tiah, thawngtha bia nih cun, A nung mi Pathian kong le Zungzal Nunnak kong theihter lawng si loin, nitin te kan tthutdir ning thok in kan sining dihlak tthancho nak lam ah a kan thlen i Fimnak Lam ah a kan hruai I tthanchonak a kan pek. Cun, kan miphun tiang akilven phah. Kawlram tuanbia ah Pyuh miphun hna an rak lianngan nak te hna kan rak theih bal na’n nihin ah cun an lo, hi hna hi Bawi Krih thawngtha bia hi rak cohlang ve hna seh law an miphun ning in an lo hrim hnga lo tiah ka ruah. Zei ca’h tiah Miphun hmetete ( Mizo, Lai etc) hmanh pei Krihfa kan si ruang ah kan inn pa miphun ngan hna nih an kan lemh khawh lo I, an kan lemh ngam lo hi!!! A nung mi Pathian nih a kan kilven caah asi. Cucu thawngtha bia ‘hmual’ asi.\nNihin ah Laimi hi Vanlawng ticket man hmanh mi liam piak cia in Vuleicung Ramttha ttha ah kan hun phan hna. Ka hawipa hna nih cun, ‘Vanlawng pakhat khi a hire bak mi kan lo, Laimi lawngte kan si e’, ati. Kan sak lo Inn lo ttha tha ah kan um I, an ram chung Fimthiam san nak Sianghlei run ttha ttha hna ah a kai mi zong an tlawm ti lo. Hi vialte hna vun ruah tik ah kan mah le kan mah zong kan khuaruah a har I, kan Innpa miphun dang le Unau hna zong an khuaruah har. Mah vialte hna hi, Bawipa kutneh an si hrim lo tiah ahohmanh nih an ti ngam hrim fawn lai lo.\nAsina’n, kan miphun lak ah thinghmui hma bang zawtnak kan neih mi a um!!! Cucu, ‘Hmunkhat teah rianttuan ti kan thiam lo’. Kan phanhnak poh ah ibut loin kan um kho lo na’n, kan ibut nak poh ah kan buai I hnahnawhnak a chuak lengmang. Sual kan iphaw viar hna I mah le mah thiam kan icoh viar hoi hna. Abik in Krih minin kan ibut nak ko ah an si khun hna. Aa daw-hria ko mi zong kan itthen hna I, zeitluk lungfak khi dah kan si? Mah hihi, Thawngtha bia nih kan nunnak a kan khen tak lo ruang ah asi sual hnga maw? Silo ah, kan ineih ko mi thawngtha bia kha midang sinah dawtnak in kan luanter ti lo ruang ah dah asi hnga? Thil tampi a um ko lai! Cu lak ah vun langhter ka duh ve mi cu:-\nThawngtha bia nih aa tinh ve mi cu kan theihcia mi kha athei rih lo mi hna va siaherh chin ve hi asi. Acung lei kan langhter cang bang, nihin I ramkip kan phanhnak hi Pathian nih akan timh piak cio mi cu a um hrim ko. Culak ah pakhat cu, kan phanhnak cio ram le miphun hna sin ah thawngtha phur tu va si chin ve khi asi. Cu rian cu itlaih cio hna sih law cu kan I remlo manh hrim hna hnga lo! Thawngtha bia kan I siaherh taktak ah cun ngaihthiam nak a chuak lai I lungrualnak ahrim chih hnga! Dawtnak a chuak lai I izawnruah nak achuak lai. Aa zawnruat taktak mi cu hmunkhat te ah an um tti kho zungzal ko.\nRom cakuat ttialtu pa Paul hi thawngtha bia arak zah pi bal caah asi lai, thawngtha bia azah pi ti lo nak achim hi! Biatak nih a nunnak athlen taktak hnu ah cun ahlan I a rak doh mi kha a tanhtu ah aa chuah diam ai!!! Laimi hi 1990(?) hrawng hnu hin biatak thlak in Kawlram chung miphun dang hna sin ah thawngtha bia chim hram kan vun ithok ve. 1999 ah Centenery kan vun tuah I Pathian sinah kan Miphun ning in kan kup kan vun bil bak in khuaruahhar in kan caah Vulei cung lam vialte a hung aung put ai!!! Pathian Dawtnak Thawngtha bia hmual hi zeitluk in dah a lianhngan!\nThawngtha bia cu thihnak in zungzal nunnak ah a kan thlengtu lawng si loin, kan sining vialte a kan sersiam tu asi I, kan mah thawng in miphun dang hna zong Pathian nih sersiam ve a duh hna. Cu mawhphurhnak zong a kan pek I, kan Nun man hi thawngttha bia asi tiah kan I dir pi ah cun hi nak hin kan hmailei lam a ttha chin lai.\nDawtmi U le nau Nu le Pa hna, Na umnak , kan umnak cio ah Bawi krih thawngtha hi dirpi cio tthan ding in nihin a voi -111 nak thawngtha bia kan ram I a phanhnak ni ah kan sawm hna. Pathian nih sunpar nak co ko seh. Amen.\nNgun Thawng Lian\n(CIM caanhman nak ah thawngtha bia chim tu ah kan sawm mi nih can a hman khawhlo caah, keimah nih ka rak ttial nak asi.)\nTheihternak: March 14, 2010 ni CIM caan hmannak kan tarmi a si.\nPosted by Bibik at 6:31 PM\nLabels: CIM, Ngun Thawng Lian, Phungchim\nNihin Rawl: Mi Sifak An Au Tikah\nBawipa Nih An Herh\nKan uan pi ko ka pa/ Poor and Suffering Servant of...\nNihin Ka Tonmi Chungin\nMary Daly Philhlonak Caah\nPathian Nih Mifim Bik Nakin Mifim Deuh A Timi Cu\nNihin Rawl: An Sualnak An I Phuang\nThlarau Damnak le Miphun Damnak


Judah Miphun Nih Good Friday An Tuah Mi Ruangah Israel Cozah Nih Ngaihthiam Halnak A Tuah — Salai Ephraim Thawngpang\nJudah Miphun Nih Good Friday An Tuah Mi Ruangah Israel Cozah Nih Ngaihthiam Halnak A Tuah\nSouthern Poland ram chung um mi Orthodox Jews miphun pawl hna nih cun April 19.2019 ni ah khan sunglawi taktak in (Good Friday) cu an tuah.an nih (Good Friday) an tuah ning le kan nih Chin miphun nih kan tuah ning cu a dang ngaingai.\nPoland ram chung um mi Orthodox Jews miphun pawl hna nih cun kan Bawipa Jesuh hrem le thah a si nak cu “Judas Iscariot” ruangah a si ti in Judas Iscariot pungsan in capawl le buri in milem an ser i cu milem cu a khangh pin ah biaktak tein an hrem i kaan cungah an tlai.\nCu tik ah Poland cozah le Foreign Ministry nih cun statement an chuah i Orthodox Jews miphun hna nih (Good Friday)an tuah nak ah “Judas Iscariot” milem an tuahto ning cu lainawng”mithat” he an i khat, mah hi kan phunglam he aa pehtlaimi thil a si caah Orthodox Jews miphun pawl hna nih kan phung an buar tiah an chim.\nCu ruangah Israel expresses nih cun Orthodox Jews miphun pawl hna nih mah bantuk thil an tuah mi hi Good Friday an ulh mi a sullam taktak kha theih fian an duh caah thil a rak sining tein an tuah mi tu a si i hi thil an tuah mi kongah i ti hram nak le Biak nak dangdang soisel nak a tel lo,kan i ngaihchih tuk ve ko tiah ngaithiam hal nak an tuah.\nPalestine Ralhrang Nih Judah Cawnpiaktu Rabbi An Thah Ruangah Israel A Tho Cang →\n← Nu Pakhat Nih Bomb Hmangin Ralt’ha Taktak In Chief Minister A Hlen Caah


Donald Trump nih Muko Thang pin A tum Vulei mi Theih Awk In – Thechinlungnews\nDonald Trump nih Muko Thang pin A tum Vulei mi Theih Awk In\nNihin ah President Trump nih thawngpang ka theih tiah a ti. President Trump nih a chimmi cu, Tutan thimnak kongah a dik lomi mee tampi a um timi tehte fiang tein a um cang caah a rauh hlanah thil lianngan tukmi a lang colh lai tiah a chim. Hibantuk thil tuah le khuakhan hi kan ram caah ningzak ngai ngai asi. Zei he dah aa lawh ti ahcun, ram sifak, ram thalo le tenau tukmi ko kan lo tiah a ti.\nNain hi hi cu sersiam khawh than asi caah hi hnu ni tlawmpal ah cun thil lianngan tukmi kan hmuh lai tiah President nih a ti. Cun, kan ram caah dinh caan ngeilo in riantuantu lawyer Giulioni zong a damtuk ko, a rauhlan ah damnak tlamtling hmu hram seh tiah a chim chih.\nRELCHAP>>>>>>Zahan zan ah Texas Attorney General Ken Paxton nih 2020 election thil fel lo a um mi kongah state 4 hna Supreme Court ah taza a cuai mi cu US supreme court nih a cohlang cang. Mah kong hi Trump dirpi tu pawl nih an hngak peng mi a si. Atu cu Trump Legal Team pawl nih heh tiah rian an tuan hnuah thawngpang tha tuk mi a vun chuak ve cang. Swing State ah lawsuit an ap mi 46 cohlan piak an si lo hnuah thawngtha an theih ve cang lai. Trump Team pawl lawsuit hi hlawnhpiak lengmang an si caah an caah rian ttuan zong a har ngai mi a si\nThe State of Texas bak nih Pennsylvania, Wisconsin kong cu Court ah a chuahpi cang. Texas nih mah state 4 Georgia, Michigan, Pennsylvania, le Wisconsin nih “electors clause of the constitution” an zulh lo, namnul tiin taza a cuai hna. Mah state nih hin voting rules, executive actions thatein an tuah, natein legislature pawl theih pinak tel lo in thil an tuah, mah hi US constitution nih a siang lo mi a si tiah taza a cuai nak ruang cu a si\nTexas nih an chim than ning ah cun, State dang dang, Counties dang dang ah voting rules a khat lo, a dang dih, mah ruangah State 4 ah hin Constitution’s equal protection Clause an zul lo. Mah ruangah ah hin State 4 ah, voting irregularities a umnak cu a si tiin Texas state bak nih taza a cuai nak cu a si. Texas state nih tazacuainak Supreme ah an phanh pi cang caah Trump legal Team pawl caah thawngpang tha tuk mi a si cang lai.\nAn rian ttuan nak ah tampi bawm tu a si cang lai. Ruahchannak tampi an ngei than. Supreme Court nih mah taza cuainak hi a cohlang cang. Caan sau a rau ti lai lo, US president thimnak kongah thil sining, a hmaan mi cu theih a si cang lai. Source-RTK, theepochtimes, NTD tim lo. Th\nNote: Lih le hrokhrawl thawngpang tial kaa tim lo,thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralring tein ka ttial zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna.D\nBe the first to comment on "Donald Trump nih Muko Thang pin A tum Vulei mi Theih Awk In"


Dr. Peter Ngun Za Cung Tuahsernak Hi A Rak I Dawh Tuk Hme Hi – Chin World News Evening\nNLD Kum 5 chung ah Chin huap in rian bia tak tein rian an kan tuan biak tu Dr. Peter Ngun Za Cung. PART (1) NLD cozah a van kai in Vice President Henry Van Thio le Lai Tlang Bawi Chin State Chief Minister Lian Luai lunglawmh thlacamnak tuahpiak dingah Dr. Peter Ngun Za Cung hruainak in Chin leaders 80 renglo 10 May 2016 ah Avoi khatnak meeting a tuah pi hna, 29 May Novotel Hotel ah Chin leaders 1000 reng lo nih lawmhnak an tuahpiak hna. Vice President Henry Van Thio lam hmuhsaknak in, Dr. Peter Ngun Za Cung nih Chin mi huap in a thokpi mi hna le a tuanpi mi hna cu;\n1. Chin State Chambers and Commerce of Industry. ( CSCCI) hi a voikhatnak bik ah a thokpi mi hna asi. Winkyi a rak tuan mi Isaac Khin le kei mah le Dr. Peter Cung tiin Naypyidaw ah kan riak ti hna i, (CSCCI) Chin mi caah a biapi tuk mi dirh a herhnak Dr. Peter Cung nih a rak kan ceihhmai pi. Yangon kan phanh a thai zing ah Chin Businessman minung 50 tluk sawm in Yangon Hotel ah ton biaruahnak a kan tuah pi. Cu hnu cun Chin leaders ton bia ruahnak a kan ngeih pi lengmang i, Hruaitu i thim ding ah My Garden Restaurant ah Chin Businessman minung 70 tluk sawm in meeting tuahnak le Officially in hruaitu (Covener ) thimnak tuah asi i, Dr. Peter Cung, zapi lungtling in thim a rak si.\nCu hnu cun Chin State Cozah he Officially in pehtleihnak ngei in Dr. Peter Cung hruainak in Hakha ah i thimnak an ngei i, Treasurer in caan saupi a dirpi hna hnu ah, All Chin Society Yangon lei ah a rian a tam caah CEC in tuni tiang a tel pi hna. CSCCI nih ai hmaithlak mi cu a lam kip in Chin miphun le State Thanchonak tuah kha asi i, Chin Cozah nih vawlei 2 Acres zong Center innpi saknak ah an pek cang ti kan theih. PART ( 2 ) Kan van tial than te lai. Credit… Khua Lian Kam\nA Poi taktak! Hakha hlawhtling thla cam nak tlang vailam tung hram ah ho ti thei lo mi mino pa 4 nih zu an ding


New York Diary – Ni 2nak – welcome!\nNew York Diary – Ni 2nak\nNorway cu zaan 10 lawng ah ni a tla i ni a sau tuk cang. A thawh tuanmi caah a sau chin. Tuah manhmi a tam tuk ah a sau chinchin. Mah lawng um ah a sau chinchin chin i ngaihmi um ahcun a sau chinchin chin … Ok, za rih seh, Laiholh zong a si ti lai lo. Chim duhmi cu ni a sau. Nain nikhua a ttha, thli a hran dan zong a za bak te a si. Hmui tein i ttamh, keden kal a nuammi te i denh i zeite dik ei pah (theithiam ma?), hla tthami te ngaih pah bu in i chawh a nuam ngai.\nKa khualtlawn a sau, ka tlun bak in sianginn project a taangmi pakhat tuah ah Kristiansand ka ra tthan i ca ka ttial lo nak zong a sau, khua ttha tein ka ruah lo nak zong a sau. New York kan phanhka nikhat kha cu ca ka ttial, ka fel tuk rua lai tiah ka ruah nain chunnitlak kan vak, minung kan tong hna, biakinn kan leng hna, ka sianginn ca hoi hna tuah pah a hau, hotel internet a chia ngai ti phun khi a si i fel kaa let. I, kan phanhnak in kan van cher tthan lai kan ti ahcun a nihnihnak ttial a si lai.\nA sau ngai cang i a rel cu chim lo a ttial hmanh nan ka huam piak hnga maw ti ding khi a si cang nain ka tar tikah rel tthan ka duh lai caah ka ttial ko lai. Vawlei cungah a biapi tiah ka ruahmi pakhat cu thil tampi va hmuh ton (experience) i memory tampi ser, hngalhnak tampi i chap i mah le mah ziaza a ttha deuhmi ah i sersiam chin thluahmah khi a si. Hmuhtonmi le memory ka sermi pawl kan i fim lo, midang kan hrawmh hna lo ahcun a pam ding a tam tuk.\nKa bia a sau tuk cang i New York ah a nihnihnak kan tuahmi a tawi deuhnak in ttial kaa zuam lai. Staten Island timi ah a ummi Salem Baptist church hi kan kal hmasa biknak a si.\nPhoto by Rune R. Thilesen\nNew York khualipi ah khua (borough) 5 a um cu mu; Manhattan, Brooklyn, The Bronx, Queens le Staten Island cu an si i a hlan kum 100 hrawng ah Norway mi ngatlai tampi an rak pem i a tam deuh cu Staten Island le Brooklyn ah an rak um hna, an ti. Mah lio Norway mipem pawl nih hin an ngeihchiah tampi dih in biakinn pawl hi an rak dirh i an fa le nih an holh le an ca an philh lo nak hnga le Pathian an hngalhnak hnga an rak i zuam sek. Atu Salem biakinn zong cu Norway mipem nih rak dirhmi Norway biakinn a si nain atu ahcun miphun kip an in pumhnak biakinn nganpi a si cang. Kum 50-60 hrawng a si mi Norway mi an pastor pahnih nih an kan ton i Norway holh an thiam ti lo.\nKhuachung kan rak kir i khua lai i zoh ding biakinn pawl he inn pawl kan zoh hna, an kan chimh pah. Wall street ah ka i chawk, pawngkam biakinn pawl kan zoh pah, world trade center an kah lio kong le inn sang pipi kong an kan chim pah. Kan tour leader pakhat hi hika ah saupi pastor a rak ttuanmi a si New York kong a hngal ngai. Pastor pa nih a chimmi lakah khua a ka ruahter ngaimi pakhat a um: New York i mi lianngan ti mi pawl nih hawi nak in a sang deuhmi inn ka sak lai timi zia in pumpak min cuan duh le mi tei duh ah inn sang pakhat hnu pakhat an sak dan le bible ca i Babel lungrual kha a tahchunh. Thil lian ngan an tuah i santlaihnak tampi a chuak ko e, nain Pathian zuamcawhnak duhnak tiang a phanmi tinhnak ttih a nun zia kha ka chim duhmi cu a si. Mah lawng si loin mi tei duh tuk le mi cung cuan duh tuk ti phunphai hoi hna tha a bat zia khi ka ti.\nHi inn sang pipi nih hin zei tluk in dah innsatu pawl nunnak, caan le thazaang, a herhnak lengin, a rak lak hnga ti ka ruat ngai. Minung cu kan uar ci le nun hnawh chan aa dang cio i zei bantuk thil/minung ah khin dah ka caan le ka thazaang tambik pek ka sian hnga ti a ka ruah ter ngai ti bia.\nTin pah ah nikhat chung kan tuahmi kong kan ceih tthan\nZa rih seh.\nPosted on May 25, 2016 May 25, 2016 by myborspPosted in Khualtlawnnak (Travel)Tagged New York, Staten Island, Study Tour, Ung Baptist\nPrevious Previous post: New York Diary – Ni 1nak\nNext Next post: New York Diary – Ni 3nak


Hla 116—Zaangfahnak A Hmual | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh Alur American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chile Kut Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Cuban Sign Language Czech Holh Damara Dangme Holh Dayak Ngaju Denmark Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Galician Georgia Holh Germany Holh Germany Kut Holh Ghomálá’ Gitonga Gokana Holh Grik Holh Guarani Holh Gun Holh Haiti Creole Holh Hakka (Taiwan) Hausa Holh Hebru Holh Herero Holh Hiligaynon Holh Hindi Holh Hiri Motu Holh Hungary Holh Iban Holh Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Italy Kut Holh Jamaican Creole Japan Holh Javanese Kabardin-Cherkess Holh Kabiye Holh Kabuverdianu Kachin Holh Kayin Holh (Sgaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Medumba Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Romania Holh Romany (Germany) Romany (Lovari, Hungary) Ronga Runyankore Holh Russia Holh Russia Kut Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Sweden Kut Holh Tagalog Holh Tahiti Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wolaita Holh Xhosa Holh Yapese Holh Yoruba Holh Zapotec Holh (Isthmus) Zulu Holh\nZaangfahnak A Hmual\n1. Kan thangṭhat, Jehovah, lungtak tein,\nBaibal in kan in hngalh;\nNa ṭhawnnak le na fimnak ngan hmanh seh,\nDawtnak, zaangfahnak in na khat.\n2. Khrih Jesuh nih retheimi a sawm hna,\nLungretheih lo awkah.\nA seihnam bei a nuam, lungnemmi si,\nZaangfah hmang, hrimhnak petu si.\n3. Kan Pathian le kan Bawipa Jesuh cu,\nZohchunhawk ṭha an si.\nDawtnak le zaangfahnak hmual kan hmu kho,\nZaangfahnak nih ṭhawnnak ngeihter.\n(Mik. 6:8; Matt. 11:28-30; Kol. 3:12; 1 Pet. 2:3 zong zoh.)\nShare Share Zaangfahnak A Hmual\nZaangfahnak A Hmual (Hla 116)


Dr.Aung Myint Thang ( Sawihmingthanga ) Nih Lai Bible Le Mizo Bible Nih Holh Theih Lo Tiin An Lehmi Khi A Dik Lo, Saya Hoi Cung Tum Lehmi Tu A Dik. – Chin World News Evening\nDr.Aung Myint Thang ( Sawihmingthanga ) Nih Lai Bible Le Mizo Bible Nih Holh Theih Lo Tiin An Lehmi Khi A Dik Lo, Saya Hoi Cung Tum Lehmi Tu A Dik.\nMay 26, 2019 Salai Van Sermon\nLAI/MIZO BIBLE LE HOLHTHEIHLO\nDr.Aung Myint Thang ( Sawihmingthanga ) nih, ” lai Bible le Mizo Bible nih holhtheihlo tiin an lehmi hi an palh Saya Hoi Cung Tum a leh ning khi a dik, Greek bible ah holhtheihlo a um lo,” tiin, holhtheihlo tiin Bible a lettu hna cu nautat ngaiin a nihsawh hna.\nDr.Sui Lian Mang le a dang Bible thiam saya cheukhat hna zong nih, “Holhtheihlo si lo in holhdang, theih khawhmi holhtu a si,” tiin an tial cio. Tha tein in Bible a hlathlai vemi kan pa le Bible Dr hna nih,holhtheihlo a si lo,holhdang tu a si deuh an timi hi zeicahdah kan pale Bible lei Dr hna nih Holhtheihlo ti cun an kan lehpiak ve hnga.Lai le Mizo lawng si loin,King James le mirang Bible dang hna zong nih holhtheihlo tiin, ziah an leh ve hnga?\nGR:GLOSSA/GLOSSAI ENG:TONGUE/TONGUES ( Greek: Glossa/Glossai English: Tongue/Tongues )\nGreek in Glossa cu mirang in Tongue a si i Lai in ‘lei’ ti nak a si i ‘holh’ ti nak zong a si.\nJame.3:5,8 i uk khawh lomi Lei a ti mi khi mirang Bible in Tongue a si i Greek Bible cun Glossa a si. Lamkaltu.2:3 i Lei/leite nih a tongh hna a timi zong mirang nih Tongues a ti i Greek nih Glossai a ti.\nJame.3:5,8 i Lei/Tongue/Glossa cu minung tisa Lei a si i, Lamkaltu.2:3 i Glossai/Tongues/Lei cu THLARAU nih pekmi Lei thlarau Lei cu a si. THLARAU cu vancung in a rak tummi a si caah THLARAU peekmi Lei cu van lei a si i,van lei nih a holhmi holh cu thlarau holh, vanholh cu a si.\nLamkaltu.2:4 ah biapi bik i kan hmuhmi cu an duh paoh in an holh a ti lo, “THLARAU nih a holhter hna ning paohin an holh,” a ti. THLARAU nih a holhter hna ning paoh in an holh timi hi a biapicem mi cu a si.Holhtheihlo a va si ah theih khawhmi holh a va si ah, Haleluia au a va si ah, tisa lei nih siloin THLARAU lei nih holhter ning paoh i chimphuan/sak cu biapi cu a si.Cucu van holh, thlarau holh,holh theih lo cu a si.\nBIBLE AN LEH NING\n1. Lamkaltu.2:4 Greek: Heterais glossai-Mirang: Other tongues-Lai: Holh dang-Mizo: Tawng dang Hoi Cung Tum: Holh dang\n2. Lamkaltu.10:46-Greek: Glossai-Mirang: Tongues-Lai: Holhtheihlo-Mizo: Tawng hriat loh\nHoi Cung Tum: Holh phunphun\n3. Lamkaltu.19:6-Greek: Glossai-Mirang:Tongues-Lai: Holh theih lo-Mizo: Tawng hriat loh\nHoi Cung Tum: Holh dang\n4. Marka.16:17-Greek: Kainais glossai-Mirang: New tongues-Lai: Holh theih lo-Mizo: Tawng tharHoi Cung Tum: Holh thar a phunphun\nPakhatnak, Lamkaltu.2:4 Greek bible ah Heterais Glossai a ti i Heterais cu mirang in Other a si i Lai cun a dang ti nak si. Heterais – Other – A dang Glossai. – Tongues – Holh\nPahnihnak le pathumnak, Lamkaltu.10:46 le Lamkaltu.19:6 ahkhin, Greek Bible le mirang Bible zong ah Heterais le Other biafang hi a um ti lo i Glossai le Tongues ti lawng hi a um cang.\nCucaah, Lamkaltu.10:46 le Lamkaltu.19:6 hna hi holh dang tiin leh khawh a si lo.Tluang tlam tein, Lai le Mizo nih Holh theih lo, tawng hriat loh tiah an leh mi hi a dikmi le a Bible nih a sawh bik mi cu a si i holh dang tiin leh cu tinhcia ngei tein Bible an merh mi tu a si.NIV zong nih tinhcia ngei tein Job.1:6 i PATHIAN fapa hna timi kha vancungmi tiin an merh bantuk a si. Mirang bible cheu le bang nihcun another Language, Foreign language tibantuk in Tongues/glossai cu an merh len ve.\nPalinak, Marka.16:17 ahhin Greek in Kainais, mirangin New, Lai in Thar ti nak a si.\nGreek in Kainais glossai cu mirang nih New tongues a ti i, Lai Bible nih Holh theih lo tiin a kan leh piak.Hika i Holh thar timi hi Pentecost ni i vancung in an hmuhmi Lei thar/new tongues in an holh te lai a ti nak a si i holh theih lo tiin a kan lehpiak hi aa dawh tuk mi a si. Pentecost ni i an holh kha, THIANG THLARAU peekmi lei,van lei,thlarau lei thar,new tongue in an holh mi a si.\nGLOSSAI/TONGUES IN HOLH CU\nKan Bible nih a chim duhmi Tongues/Glossai cu taksa lei nih a chimmi holh menmen si loin,\nVancung bak in peekmi, THIANG THLARAU peekmi lei/Tongue/glossa van lei,thlarau lei bak in an holh ti kha a chimmi cu a si caah, tisa lei nih a cawn ruang i a thiammi, English,\nAramic, Greek, Hebru le miphun dang holh i va holh memmem cu a si lo. Lamkaltu Pawl cu mivaak a si caah holh phun tampi a thiammi holh phun kha kan Bible nih Glossai/Tongues a timi a si hrim hrim lo. Lamkaltu.2:3 ah Lei/ Tongues/Glossai cu Van cung in a rungtummi THIANG THLARAU in an co ti kan hmuh.\nLamkaltu.10;46;19:6 zoh law, anmah duh in an holhmi a si lo, THIANG THLARAU in an holhmi a si i THIANG THLARAU nih amah nih a duhmi kha, Lei thar/new tongue/Kainais glossa, van lei, thlarau lei cu a peek mi hna nih,Van holh an holh tawn i van hla an sa tawn.\nHolh theih lo phunhnih\n1. Voikhat cu, apostol Lalcungnunga cu miphun dang sin thawngtha chim dingin a hun dir i\nTHIANG THLARAU nih Lei/tongue/glossa a peek i a holh thluahmah ko! An mah holh bak cun a holh thluahmah ko i holh leh piak a hau lo.Cu hna holh cu a thiam bal mi a si lo.Khuaruahhar in THIANG THLARAU a cawlcang i zumtu ah an i cang hna.\n2. Zankhat cu thlacamnak inn ah keimah lawng ka it. Mangcang hlanin ka um i khuachia hriam phunphun aa put mi nih thah dingin ka ihnak inn cun an rak ka kulh dih. Ka hun i thang i ka hmuh ning tein ka hmuh peng ko hna. Holh theih, Lai holh in ka thawl hna i a cawl zong an cawl lo,a lau zong an lau lo i a hninh zong an i hnin lo.\nTHIANG THLARAU nih a rak ka pek cangmi Lei/Tongue/Glossa in holh dingin THIANG THLARAU nih ka hngalhter i ka hun holh i holh theih lo cun ka hun thawl hna! A mak tuk ee! Dong hngal lo khur ah pakhat hnu pakhat a thlak thluahmah hna an i chang kho lo,an dihlak an tlak dih hlan lo holh theih lo cun ka holh i an dihlak tein,pakhat hmanh taang loin, donglo khur ah an tla dih.\nKan Lai Bible nih holh theih lo phun hnih hmannak a chim i Lamkaltu.2:4 i holh dang a ti khi Apostol Lalcungnunga nih a hmanmi holhtheihlo,midang nih an mah holh i an theihmi a si i, Lam.10:46;19:6 le Korin chung i holh cu, THIANG THLARAU nih Lei a pekmi hna nih Van lei thlarau lei in an holhmi Holhtheihlo cu an si.\nHolh theih lo ka ngeih hlan ah PATHIAN ka cungah a lawm ko i, a rian tampi ka tuan khawh ko.THIANG THLARAU nih Lei/Tongue/Glossa a ka pek caah holh theih lo laksawng ka ngeih hnu tu ahcun thlarau hriam tam deuh ka ngei ti nak si. THIANG THLARAU nih peekmi lei in,THLARAU Hruai ningin van holh,thlarau holh in thla an cam i PATHIAN Zaangfahnak an hmuh i luatnak le Lawmhnak an hmuh.\nTHIANG THLARAU peekmi lei in,THLARAU hruai ningin van hla, thlarau hla an sak tikah,PATHIAN mi ( THLARAU mi) tampi sual temtawnnak le khuachia temtawn nak in an luat i an sifah ruang le an retheih ruang i an lungretheihnak thilrit hna in luatnak an hmu i dam lo tampi nih damnak zong an hmuh. Tisa hna in siloin thlarau hna in a ngaitu hna caahcun,THIANG THLARAU peek lei in hla an sak mi le tisa lei in hla an sak mi hna cu ol tein thleidan khawh a si ko.\nCatialtu: Tluang Lian (Martar)\nNangmah Zumh/Pomi Lawng Kha A Dik Bik Ti Hlah. Hi Hna Pathum Kong Hi Rel Law Dai Tein Rak Um Cang.


Mipi nih kan theih khawh lomi biathli a um hrimhrim ti a fiang. – Hakha Cherry\nMipi nih kan theih khawh lomi biathli a um hrimhrim ti a fiang.\nAsian ram lakah business lei top a si i an ram a dai bakmi Singapore hmanh nih Kawlram um a rammi cu a sikhawh chung in Kawlram chuah taak uh. Cun Kawlram zong tlawn lo ding. Kawlram chung business tuahmi zong kir dih ulaw tiah nihin March 4 ah Singapore’s Ministry of Foreign Affairs (MFA) nih an thanh tiah CNA nih a chim. A sawhsawh si hrimhrim lai lo.\nTutan Kawlram buainak kong ah Singapore hi nitlak lei ram nih an i bochan tukmi a si. Asia ram laifang ah a um lengah UN zong nih a zohthlami ramtha a timi a si. Phundang chim cun nitlak lei ram nih Asian ram ah thil a tuah ding si cun Singapore lungtlinnak hi an zoh pengmi si. An sawhsawh lo ti duhnak.\nSingapore nih cun Kawlralkap cu zei bantuk ralrinnak pek zong ah a ngeih ti lo caah a za cang tiah UN ah fiang ka ro in a chim. A lungdong cang. A fiangmi cu UN nih caan rau hlan ah Kawl ralkap pawl cung ah thil a tuah hrimhrim cang lai.\nNan tha chia hlah uh. Ralkap an hran poh ah hran ve lo ding tu a biapi. Hran le mithah kha ralkap an planing a hnubik an mi teinak kuat a si. A rau lai lo. UN nih thawng a thanh colh lai. Khungzung ah maw a auh hna lai a ralkap maw a thlah lai siloah ram pakhatkhat maw thah a fial lai chim khawh si lo.Credit-Tluang Ceu Thang\nTlawmpal te ka ruahnak ka vun langhter ko lai. Atulio ca ttial cu i muaicawk lo ti zong a fawi ngai ko nain thil sining chim hi ka rian asi ve ko tiah ka ruah caah asi.


Tuchun Kawlram Chung Hmun Cheu Khat Thawngpang Cu A Poi Tuk Hringhran Ko e – Thechinlandtoday\nTuchun Kawlram Chung Hmun Cheu Khat Thawngpang Cu A Poi Tuk Hringhran Ko e\nadmin July 17, 2021 Leave a Comment on Tuchun Kawlram Chung Hmun Cheu Khat Thawngpang Cu A Poi Tuk Hringhran Ko e\nAtu lio kawlram dirhmun in ralhrangbu a kap duh bak lo mi Tlangcung hriamtlai phu lak ah Arakan ralkap (AA) mi an i bochan ngaingai mi Tongmangham Bung Myat (ဘုန္းျမတ္) cu ruah lo pi in Covid zawtnak in a nunnak a liam tiah theih a si.\nJuly 17,2021 ah Falam peng Congheng khuami Pu Mang Tho (kum 60) cu zinglei ah a nunnak a liam, Falam Tlanglo veng in Pu Hniar Kung(kum 84) chunhnu ah Falam sii-innpi ah an nunnak a liam i Volunteer pawl le Church chung tuanvo ngeitu nih Congheng thlan le Laizo lei thlan ah an vui hna.\nKalaymyo Ah Nihin Minung 12 An Nunnak Liam. Sagaing ramthen Kalaymyo ah Covid-19 lunghrinh mi mizaw 12 , July 17 ah an nunnak a liam Khrihfa thlanhmun ah minung pahnih vui an si.Covid-19 third wave ah Kalaymyo Covid zawtnak chawnh in nunnak liam mi an karh ngai caah dawr cheukhat hna zong kharchung an si, inn dawr tuah mi cheukhat zong an khar tiah theih a si.Stay at Home tiah thanhmi Kalaymyo ah Covid-19 in nunnak liam mi hna hi minung 600 leng an si tiah theih a si.\nHakha ah Covid Mizaw 20 Hmuh A Si.Nihin July 17, Hakha siizungpi Covid checknak result cuCheckmi minung 35 an si i cu hna lak ah Positive mi covid hrik a nei mi hna minung 20 an si. Dawrhlun ( ပရရ ရံုးဝင္း ) in minung 10, Khuathar ( မီးသတ္ကုန္း ) in minung 4, Khuathar sang chung in minung 6 hna an si tiah kan theih.\nKawlram khuapi Yangon ah Oxygen dur (30L) pakhat ah 420,000 MMK tiang a phan. A chung ah Oxygen rawn lomi a si. Hmun cheukhat ah cun durkhat a lawngmi ah ting 5 tiang zong in cawk a hau tiah theih a si fawn.\nMyanmar Covid Tanpinak Dollar Tan 350 Military Council-in An Eiruk →\n← Myanmar parah hremnak Action La dingin British Parliamant, Foreign Affairs Committee-ah Report Pe


Gangaw-Kalay Karlak Ah Nizan In Atu Zan Tiang An I Kap Nak Thawng – The Cherry Par\nGangaw-Kalay Karlak Ah Nizan In Atu Zan Tiang An I Kap Nak Thawng\nMarch 31, 2021 March 31, 2021 Cherry News\nKalay Myone, Natchaung Khua sak lei Phalung 5 hrawng a hlatnak ah Nawlngeihnak a latu Kawl Ralkap le mipi pawl cu March 31 chun suimilaam 1:00pm in zaan suimilaam 7:15pm tiang an i phomh/an i kap ciamman i Kawl Ralkap lei in Minung 6 an thi tiah theih a si. Mipi lei in Minung 1 a thi ve i, hliamhma a pu mi Minung 1 a um tiah theih a si. Kawl Ralkap nihhin Hriamnam ngan zong an hman tiah theih a si. Mipi pawl uar an um kho taktak. Pathian nih umpi ko hnaseh.\nKalay Mino Paraltha pawl Thawngpang. Ni 29 ni ralkap le Kalei mino an I kah lio ah khan, Ralkap pa 15 bak an thi cu teh. Pali an si lo (15) nihin ah fianh asi. Meithal tha cawk ding aum Len ko. Kawl phaisa ting 60 asi lai. Aka hal mi nan um caah: Bawipa nih a thachia tleidan khawh nak akan pek. Bible ca hrim ah Isreal fa le hna ral an doh tik ah an I bawm tawn hna. Kalaymyo mi ka si lo. Laimi ka si.\nGangaw-Kalay Karlak ah Nizan in Atu Zing Tiang an i Kap. March 29 thawk in Gangaw-Kalay lamthluan cung ah a ummi khua pawl ah Lai meithal aa tlaihmi mipi le Myanmar SAC ralkap kahdohnak aa thawk i nihin March 31 zinglei zong ah pehzul in an i kap, tiah thawng kan theih.\nNizan zanlei ah khan Hmandaw khuataw ah a ummi Kabarni donhlei ah le Hantharwadi pawng hrawnghrang ah an i kap hna.\nNizan an i kahnak ah mipi lei in minung pahnih an thi. Hantharwadi palik sakhaan pawng ah pa pakhat ralkap nih an kah i a nunnak a liam. Cun, Taungkhinyan khua pawng ah a dang pa pakhat a nunnak a liam tthan.\nHantharwady ah a ummi hna sin in The Chin Journal nih thawngpang fek kan theih ning ah Hantharwady khua pawng i palik sakhaan cu mipi nih an khangh i, palik le ralkap pawl an zaam. Cun, nihin zinglei ah Gangaw le Kan khua karlak ah mipi lei nih ralkap motor pakhat an khangh.\n← Ralkap chungah buainak a um lo si cun anaa- thlah a fawi lo. Mah ruangah\nRalkap uknak a lo cang! Mipi nih teinak kan co cang! →


A Langfiangmi, A Thianghlimmi le Mizapi Teltum In Riantuannak Chin Ramkulh Cozah Siding Kan Izuam Cuahmah Lio Asi: Minister Isaac Khen\nSalai Ngun San Aung| 2017 Dec 3| Chin Ramkulh Cozah phu chimrelnak nawlngei Sipin Minister Salai Isaac Khen nih Chin Ramkulh Cozah an riantuannak le an itimhmi kong siseh an tonmi harnak le mizapi he pehtlaihnak kong cu CCPR le TCP tuahmi Cozah le Mizapi pehtlaihnak thawnternak ding kong ceihruahnak ah a chim.\n“Chin Ramkulh Cozah nih, a langfiangmi Cozah, Athianghlimmi Cozah le Mizapi teltum in rian a tuanmi Cozah si ding kan izuam cuahmah lio asi. Kawlram pumpi nih kum za dengmang kan hngah cangmi Democracy hruaining uknak kha caan sautuk a kal cangmi asi i tu zongah kan duhmi kawltung kan phan rih lo. Kan ram hi aa thleng liomi dirhmun le caan (transition period) ah kan um. Thlennak (transition) timi cu aa peh thliahmah in a cangmi thil (process) asi caah lungsau zong a hau. Hi zawn ah mizapi ah hram a bunhmi asi a herh i mizapi iteltumnak hi a biapi bik in a herh mi asi. Cun a changtu ah mizapi aiawhtu dingin thimmi hruaitu lutlai hna kan si i a pathumnak ah Media le Zatlangbu an si.\nCucaah khat le khat thil ti khawh lonak lawng ihmuh piak le soisel dohkalhnak nak in ruahnak icheuh, idirkamh le riantuantinak nih kan caah a tha deuhmi thil a chuah pi lai. Media le CSO hna nih thlenremhnak caan chungah a cangmi thil kongah faktuk in dohdalh soiselnak an tuah tikah thimmi hruaitu lutlai nak in khan thlenremhnak lamthluan tu kha a hnorsuan deuh i a tuar tu cu mizapi kha an si. A hlei in Media nih hin Cozah hi a doh in doh siloin a tlaih/khalh zia thiam a biapi. Kan ram thlenremhnak lamthluan a pialtertu a hnorsuangtu maw kan si a thawntertu dah ti zong i chekfel a herh ngai ngai.\nKan ram chungah daihnak a um khawhnak dingah Hluttaw lei nih upadi sernak in siseh, hriamtlai phu pawl he daihnak kong ceihkhannak in rian an tuan cuahmah. Kan ram thlenremhnak kongah a biapi bik mi cu Panglong hnatlak 1947 le 1988 siangngakchia buainak asi. Cucaah kumzabu 21 Panglong Conference pi zong tuah lengmang asi. Cubantukin daihnak ser lio caan ah kal tak awk a tha ve lomi cu, minung nih nifathin kan nunnak ah a herhmi eidin tirawl, fenh-aih hnipuan le a dang dang thanchonak hi an si. Cucu Cozah lei nih kan tuan cuahmah ve. Kan ram ah lam kan chunh, Sianghlei ruun kan hal, Vanlawng tumnak kan tuahmi hi hlawknak a chuahpitu thanchonak an sile silo a biapi lo. Kan vawlei thap in kan pupa nih Kawl he biakam an hren i rampi an ser ve mi asi caah kan miphun hawi dang nih an tin comi thil hi bantuk thanchonak pawl hi kan tinvo ve ding cu ramkhel covo asi” tiah a chim.+++